Σπουδαία νίκη για την ΑΕΛ που στο πρώτο ημίχρονο... εξαφάνισε τον Παναιτωλικό παρά το γρήγορο γκολ που δέχθηκε. Μετά το... 38ο δευτερόλεπτο όλα πήγαν στραβά για τους Αγρινιώτες που έμειναν και με 10 παίκτες από το 21' και απομακρύνονται και άλλο από τον στόχο της πεντάδας.\nΛήξη του ματς! 4-2.\n82': Σουτ του Ντίας μέσα από την περιοχή, κακό και άουτ.\n80': Αλλαγή για τον Παναιτωλικό. Ο Βασιλούδης στη θέση του Κλέσιο.\n80': Αλλαγή για την ΑΕΛ. Ο Μπάλλας στη θέση του Ντέλετιτς.\n75': Κίτρινη κάρτα στον Φατιόν.\n70': Αλλαγή για την ΑΕΛ. Ο Μλαντένοβιτς στη θέση του Μασούρα.\n63': Αλλαγή για τον Παναιτωλικό. Ο Ρότσα στη θέση του Μπράβο.\n62': Αλλαγή για την ΑΕΛ. Ο Περόνε στη θέση του Αγκάνοβιτς.\nΒαθιά μπαλιά για τον Ρόσα, ο Μασούρας πάει να διώξει με κεφαλιά, αλλά ο Μπόζοβιτς είναι εκτός εστίας και με τα φάλτσα που παίρνει η μπάλα καταλήγει στα δίχτυα.\n61': ΓΚΟΛ για τον Παναιτωλικό!\nΣέντρα του Χούμπτσεφ από τα αριστερά, ο Αγκάνοβιτς πιάνει την κεφαλιά μέσα από την περιοχή και σκοράρει.\n57': ΓΚΟΛ για την ΑΕΛ!\n55': Εκτέλεση φάουλ του Ρόσα, άουτ η μπάλα.\nΤα είχε όλα το πρώτο ημίχρονο! Ο Παναιτωλικός μπήκε με γκολ από τα... αποδυτήρια, αλλά η ΑΕΛ έκανε άμεσα την ανατροπή και απέκτησε και αριθμητικό πλεονέκτημα μετά την αποβολή του Μάρκος Πάουλο, πετυχαίνοντας και τρίτο τέρμα.\nΤέλος α' ημιχρόνου! 3-1.\n45': Κόρνερ για την ΑΕΛ. Το εκτελεί από τα δεξιά φαλτσαριστά ο Ντέλετιτς, διώχνει ο Κυριακίδης, ξαναφτάνει στον Ντέλετιτς η μπάλα, μαζεύγει ο τερματοφύλακας του Παναιτωλικού.\n44': Κόρνερ για την ΑΕΛ. Δεν αποφέρει κάτι.\n42': ΓΚΟΛ για την ΑΕΛ! Ο Ναζλίδης αναλαμβάνει την εκτέλεση... αλά Πανένκα και δεν αστοχεί.\n41': ΠΕΝΑΛΤΙ για την ΑΕΛ! Καταλογίζεται στον Τσοκάνη για μαρκάρισμα στον Ναζλίδη.\nΈντονες και συνεχείς διαμαρτυρίες από τον πάγκο του Παναιτωλικού για τα σφυρίγματα του διαιτητή και ειδικά τις κάρτες.\nΠεσμένος στο έδαφος ο Κυριακίδης που χτύπησε τη μέση του κατά τη διάρκεια μιας πτώσης του. Σηκώνεται.\n35': Κίτρινη κάρτα στον Μπράβο.\n34': Νέα ευκαιρία για την ΑΕΛ. Ο Ντέλετιτς κάνει το σουτ μέσααπό την περιοχή, διώχνει ο Κυριακίδης, ο Ναζλίδης επιχειρεί με τη σειρά του, διώχνει ξανά.\n31': Κίτρινη κάρτα στον Μαρινάκη.\n30': Μακρινό σουτ του Ντέλετιτς, πολύ άουτ.\n28': Κόρνερ για την ΑΕΛ. Εκτελείται από τα δεξιά, δεν αποφέρει κάτι.\n27': Εξαιρετική μπαλιά του Φατιόν, ο Μασούρας φεύγει από τα δεξιά μόνος του και κάει το σουτ, στην εξωτερική πλευρά των διχτύων.\n21': Κόκκινη κάρτα στον Μάρκος Πάουλο! Την έχει δεχθεί για χτύπημα στον Μασούρα εκτός φάσης, όταν οι δύο παίκτες τραβιόντουσαν έξω από την περιοχή περιμένοντας την εκτέλεση φάουλ. Το ριπλέι είναι αρκετά μακρινό και δεν φαίνεται πιο ξεκίνησε το σκηνικό που βρήκε τον άσο της ΑΕΛ στο έδαφος.\n20': Κίτρινη κάρτα στον Μόρα.\n19': Μακρινή εκτέλεση φάουλ του Ρόσα, στα χέρια του Μπόζοβιτς.\n19': Κίτρινη κάρτα στον Μασούρα.\n48%-52% η κατοχή υπέρ του Παναιτωλικού.\nΟ Ντέλετιτς εκτελεί το κόρνερ από δεξιά, ο Γκόλιας κάνει ανάποδη κεφαλιά μέσα από την περιοχή και στέλνει την μπάλα στα δίχτυα.\n14': ΓΚΟΛ για την ΑΕΛ!\n14': Κόρνερ για την ΑΕΛ.\nΟ Ντέλετιτς βγαίνει γρήγορα στην κόντρα, στρώνει στον Μιλοσάβλιεβιτς και εκείνος βάζει φάλτσα σε σουτ έξω από την περιοχή και «εκτελεί» τον Κυριακίδη.\n9': ΓΚΟΛ για την ΑΕΛ!\n5': Διπλή ευκαιρία για την ΑΕΛ! O Αγκάνοβιτς κάνει το σουτ, διώχνει ο Κυριακίδης, ο Μιλοσάβλιεβιτς παίρνει το... ριμπάουντ, διώχνει πάλι ο γκολκίπερ του Παναιτωλικού.\n4': Ωραία μπαλιά του Ντέλετιτς από τα αριστερά, πιάνει το σουτ ο Μασούρας, άουτ.\nΟ Μοράρ βγήκε στην πλάτη των αμυντικών των γηπεδούχων και με πλασέ «κρέμασε» τον Μπόζοβιτς, που βρήκε λίγο την μπάλα, αλλά δεν μπόρεσε να την σταματήσει. Στο 38ο δευτερόλεπτο το γκολ!\n1': ΓΚΟΛ για τον ΠΑΝΑΙΤΩΛΙΚΟ!\nΑντίθετα ο Παναιτωλικός επέστρεψε στις νίκες με το 1-0 επί του ΠΑΣ Γιάννινα.\nΤώρα μπαίνουν στον αγωνιστικό χώρο οι παίκτες των δύο ομάδων.\nH AEΛ προέρχεται από τη βαριά ήττα με 3-0 από τον Απόλλωνα Λάρισας και θέλει να επιστρέψει στις επιτυχίες έπειτα από τρία ματς.\nΣε περίπου 15 λεπτά ξεκινά η αναμέτρηση της ΑΕΛ με τον Παναιτωλικό.\nΗ αναμέτρηση ξεκινά στις 15.00 της Κυριακής (15/4).\nΜπόζοβιτς, Ζίζιτς, Γκόλιας, Μόρας, Μασούρας, Μιλοσάβλιεβιτς, Φατιόν, Χούμπτσεφ, Αγκάνοβιτς, Ντέλετιτς, Ναζλίδης\nΑναπ: Θεοδωρόπουλος, Περόνε, Ρέντζας, Γιοβάνοβιτς, Μλαντένοβιτς, Μπάλλας\nΚυριακίδης, Γιαννιώτης, Τσοκάνης, Μιχάι, Μαρινάκης, Μπράβο, Μάρκος Πάουλο, Κλέσιο, Ρόσα, Ντίας, Μοράρ\nΑναπ: Κουσιάδης, Μύγας, Ρότσα, Άργκους, Νταλακούρας, Παρράς, Βασιλούδης\nΡέφερι: Εμμανουήλ Σκουλας (Θεσσαλίας). Βοηθοί: Ράινχαρτ Μπούξμπαουμ (Ανατολικής Αττικής), Κωνσταντίνος Νικολαΐδης (Μακεδονίας). 4ος: Αθανάσιος Σέζος (Κιλκίς)


Ψευδαισθήσεις τέλος - Μαρία Σπυράκη\nΑρχική σελίδα Ψευδαισθήσεις τέλος\nΤης Μαρίας Σπυρακη\nΗ σημαντικότερη υπηρεσία που μπορεί να προσφέρει η διαφαινόμενη συμφωνία με τους πιστωτές δεν είναι η σταθεροποίηση της χώρας, την οποία έχουμε τόσο ανάγκη. Η συμφωνία , εφόσον επιτευχθεί, θα προσφέρει χρόνο στην κυβέρνηση για να αποδείξει ότι θέλει να κρατήσει την Ελλάδα στην ευρωζώνη και πόνο στους πολίτες που την επέλεξαν ελπίζοντας σε καλύτερες μέρες.\nΗ συμφωνία μπορεί να προσφέρει ωστόσο ιστορική υπηρεσία στον τόπο. Με την αποδοχή της από την κυβέρνηση της “πρώτη φορά Αριστερά” , όπως αυτοαποκαλείται το σχήμα ΣΥΡΙΖΑ -ΑΝΕΛ, θα σηματοδοτήσει το τέλος των ψευδαισθήσεων .\nΨευδαίσθηση πρώτη: Ευρώ ναι ,πειθαρχία όχι:\nΗ παραμονή στην ευρωζώνη προϋποθέτει το σεβασμό στους κανόνες. Δεν μπορεί καμία κυβέρνηση να επενδύει σε πολιτική διαπραγμάτευση όταν δεν βγαίνουν οι αριθμοί. Ο πρωθυπουργός έφερε τη χώρα με την πλάτη στον τοίχο και τελικά έδωσε μόνο για το πρωτογενές πλεόνασμα για φέτος επιπλέον 500 εκ μέτρα . Και αυτό για να ξεκλειδώσει τη δόση που δεν θα έπαιρνε , όπως ορκίζονταν προεκλογικά, ο κ. Βαρουφακης.\nΨευδαίσθηση δεύτερη: Εάν δεν μας δανείσουν οι εταίροι θα βρούμε χρήματα από αλλού\nΗ Ρωσία δεν έχει να μας δανείσει γιατί η ίδια δανείζεται με κόστος πιστωτικής κάρτας . Οι δε χώρες BRICS , στις οποίες τόσο έχει επενδύσει ο κ. Λαφαζάνης προβλέπεται , από την Παγκόσμια Τράπεζα, να μειώσουν τους ρυθμούς ανάπτυξης τα επόμενα χρόνια. Εν ολίγοις λεφτά για την Ελλάδα δεν υπάρχουν παρά μόνο στην ΕΕ και αυτό γιατί βρισκόμαστε σε ασφαλή αυλή. Αλλιώς θα είχαμε πτωχεύσει από το 2010.\nΨευδαίσθηση τρίτη. Η κυβέρνηση “πρώτη φορά αριστερά” θα πορευτεί σεμνά και ταπεινά\nΔεν χρειάστηκαν παρά μερικές εβδομάδες για να αποκαλυφθούν τα ακριβά γούστα των κυβερνητικών στελεχών που προτιμούν τα κρατικά ελικόπτερα αντί για το ΚΤΕΛ στις μετακινήσεις τους. Εννοείται βεβαίως πως οι διορισμοί συγγενών στελεχών της ΝΔ σε δημόσιες θέσεις καταγγέλλεται ως “νεποτισμός” ενώ οι τοποθετήσεις στενών συγγενών υπουργών στην κυβέρνηση δεν αποτελεί παρά συνέχιση της οικογενειακής παράδοσης.\nΨευδαίσθηση τέταρτη: ελάτε να κουρέψουμε το χρέος\nΚανένας στην ΕΕ δεν συζητά μείωση του κεφαλαίου του χρέους. Το PSI ήταν για όλους μια δραματική εμπειρία και η επανάληψη του θα έπληττε ανεπανόρθωτα την πιστοληπτική ικανότητα της χώρας. Στο μόνο που μπορεί να ελπίζει η κυβέρνηση είναι η επικαιροποίηση της απόφασης του Eurogroup στις 27 Νοεμβρίου 2012 με την οποία προβλέπεται η επέκταση του χρόνου αποπληρωμής των ομολόγων, η μείωση των επιτοκίων των διμερών δανείων και η αύξηση της χρηματοδότησης από τα διαρθρωτικά ταμεία εφόσον η Ελλάδα έχει συνεχή πρωτογενή πλεονάσματα και προχωρήσει σε διαρθρωτικές αλλαγές. Αυτή ήταν μια δέσμευση των εταίρων προς την προηγούμενη κυβέρνηση η οποία ουδέποτε υλοποιήθηκε.\nΨευδαίσθηση πέμπτη: αποκαθίστανται μισθοί, συντάξεις και διατηρούνται ως έχουν οι πρόνοιες του ασφαλιστικού.\nΠοιος μπορεί να πιστέψει ότι οι πενηντάρηδες συνταξιούχοι θα προστατευθούν από την κυβέρνηση; Ποιος μπορεί πλέον να μιλήσει για αποκατάσταση 13ης σύνταξης, για αυξήσεις στους μισθούς. Όλα εξατμιστήκαν μαζί με το πρόγραμμα της Θεσσαλονίκης που έγινε , λίγο πρώιμα είναι η αλήθεια, αποκριάτικο κομφετί. Αποδεικνύεται δυστυχώς ότι οι προηγούμενοι δεν ήταν ανάλγητοι και οι νυν είναι δεν είναι περισσότερο κοινωνικά ευαίσθητοι. Απλώς ούτε πριν ούτε τώρα υπάρχουν λεφτά.\nΨευδαίσθηση έκτη: διαπραγματευόμαστε με περηφάνια.\nΠροφανώς και το στυλ Βαρουφάκη είναι απαράμιλλο. Όμως σε κάθε περίπτωση οι επιλογές υπουργών που συμπεριφέρονται σαν ροκ σταρ αντί να πάρουν χαρτί και μολύβι κόστισαν στους πολίτες μερικές μονάδες ΦΠΑ παραπάνω. Η περήφανη διαπραγμάτευση οδήγησε την Ελλάδα στην κατηγορία Ζάμπια ,αφού ζήτησε να συμπτυχθεί η δόση στο ΔΝΤ κατά το προηγούμενο της αφρικανικής χώρας. Ποιος μπορεί να είναι αληθινά υπερήφανος όταν πλέον προεξοφλείται ένα νέο πρόγραμμα, ένα νέο μνημόνιο , γιατί δεν μπορούμε να βγούμε στις αγορές τουλάχιστον έως το 2018;\nΟι ψευδαισθήσεις που καταρρίπτονται τελικά δεν έχουν τελειωμό… Η συμφωνία όμως μπορεί να φέρει το τέλος των μεταπολιτευτικών μύθων και μαζί της να παρασύρει στο πολιτικό περιθώριο όλους εκείνους που τις τροφοδοτούν ανεξάρτητα από την πολιτική ομπρέλα κάτω από την οποία στεγάζονται. Η συμφωνία μπορεί να σημάνει το τέλος εποχής. Να αποκαλύψει το λαϊκισμό και να τον απομονώσει. Αν μη τι άλλο την επόμενη μέρα όλα θα είναι αλλιώς. Και οι θιασώτες της δραχμής , που θα ομολογήσουν δημόσια την προτίμηση τους, θα κληθούν να εξηγήσουν για ποιους δουλεύουν : γιατί είναι βέβαιο ότι για κάποιους δουλεύουν όταν μας προτείνουν να καταστραφούμε και να υποτιμηθεί ο,τι , με κόπο και δάνεια ,αποκτήσαμε στο 30% της αξίας του. Κάποιοι ετοιμάζονται να πλουτίσουν εάν εμείς διαλέξουμε το δρόμο της απομόνωσης.\nΗ Μαρία Σπυράκη είναι ευρωβουλευτής της ΝΔ και του ΕΛΚ.\nΤο άρθρο δημοσιεύτηκε στην εφημερίδα ”kontranews”.


Την απόφαση να μην κατέβει ΤΟ ΠΟΤΑΜΙ στις επικείμενες εθνικές εκλογές, -τουλάχιστον όχι αυτόνομα- ανακοίνωσε το βράδυ της Τρίτης, ο αντιπρόεδρος του κόμματος, Γιώργος Μαυρωτάς. Μιλώντας στην ΕΡΤ1, μετά τη συνεδρίαση του Πολιτικού Συμβουλίου και λίγες ώρες αφότου έγινε γνωστό ότι ο Σταύρος Θεοδωράκης αποχωρεί από την ηγεσία του Ποταμιού, ο κ. Μαυρωτάς ξεκαθάρισε τις επόμενες κινήσεις για τη Σεβαστουπόλεως.\nΕρωτηθείς σχετικά, ο κ. Μαυρωτάς είπε ότι «θα κάνουμε ένα βήμα πίσω» και αποφασίσαμε «να μην κατέβουμε αυτόνομα στις εθνικές εκλογές», αφού όπως εξήγησε θα ήταν σαν να αγνούσαμε το αποτέλεσμα προσπαθώντας να κατέβουμε στις εθνικές εκλογές με το φτωχό 1,51%. «Θα ήταν ουτοπικό» να πάρουμε κάτι παραπάνω, συμπλήρωσε. Όσο για το τι σήμαινε η τοποθέτηση «όχι αυτόνομα», απάντησε ότι δεν ειπώθηκε ή συζητήθηκε συνεργασία για κάθοδο στις εκλογές με άλλο κόμμα.\nΕίπε ακόμη ότι δεν συζητήθηκε να δοθεί επίσημη στήριξη σε άλλο κόμμα. Ο κ. Μαυρωτάς ξεκαθάρισε επίσης ότι ο Σταύρος Θεοδωράκης δεν παραιτείται άμεσα απ’ την ηγεσία του κόμματος, αλλά στις αρχές Ιουλίου. Αυτό, όπως εξήγησε, γιατί το συνέδριο για την ανάδειξη νέου επικεφαλής θα γίνει το φθινόπωρο και με βάση τον κανονισμό αυτό μπορεί να γίνει κατά μέγιστον τρεις μήνες μετά την παραίτηση του επικεφαλής.\nΟ αντιπρόεδρος του Ποταμιού χαρακτήρισε εξάλλου «γενναία» την κίνηση του Σταύρου Θεοδωράκη να αναλάβει την ευθύνη, και τόνισε ότι το αποτέλεσμα των ευρωεκλογών για το Ποτάμι ήταν «πολύ χαμηλότερο των προσδοκιών». Σύμφωνα με πληροφορίες, ο κ. Θεοδωράκης φέρεται να έδειξε ως διάδοχό του τον Γιώργο Μαυρωτά, ενώ εισηγήθηκε τη μη κάθοδο του κόμματος στις επικείμενες εθνικές εκλογές της 7ης Ιουλίου. Σε κάθε περίπτωση, όπως είπε, ο ίδιος δεν θα συμμετάσχει στις επόμενες εκλογές μετέχοντας στο ψηφοδέλτιο άλλου κόμματος.\nTGBNEWS: «Στέρεψε» ΤΟ ΠΟΤΑΜΙ: Δεν κατεβαίνει στις εθνικές εκλογές


Εντοπίστηκαν σημάδια συγχωνεύσεων δυαδικών μαύρων τρυπών\nΑρχική Διάστημα Εντοπίστηκαν σημάδια συγχωνεύσεων δυαδικών μαύρων τρυπών\nΝέα έρευνα, που δημοσιεύθηκε στο περιοδικό Monthly Notices της Βασιλικής Αστρονομικής Εταιρείας, έχει βρει στοιχεία για μεγάλο αριθμό διπλών υπερμεγέθων μαύρων τρυπών, πιθανόν προδρόμων γιγαντιαίων γεγονότων συγχώνευσης μαύρων οπών.\nΑυτό επιβεβαιώνει την τρέχουσα κατανόηση της κοσμολογικής εξέλιξης – ότι οι γαλαξίες και οι συναφείς μαύρες τρύπες τους συγχωνεύονται με την πάροδο του χρόνου, σχηματίζοντας μεγαλύτερους και μεγαλύτερους γαλαξίες και μαύρες τρύπες.\nΟι αστρονόμοι του Πανεπιστημίου του Hertfordshire, μαζί με μια διεθνή ομάδα επιστημόνων, εξέτασαν τους ραδιοφωνικούς χάρτες των ισχυρών πηγών τζετ και βρήκαν σημάδια που συνήθως θα ήταν παρόντα όταν είδαν μαύρες τρύπες που βρίσκονται σε στενή τροχιά.\nΠριν συγχωνευθούν οι μαύρες τρύπες σχηματίζουν μια δυαδική μαύρη τρύπα, όπου οι δύο μαύρες τρύπες περιστρέφονται γύρω από την άλλη. Τα τηλεσκόπια κύματος βαρύτητας έχουν καταφέρει να αποδείξουν τη συγχώνευση μικρότερων μαύρων οπών από το 2015, μετρώντας τις ισχυρές εκρήξεις κύματος βαρύτητας που εκπέμπονται όταν συγχωνεύονται δυαδικές μαύρες τρύπες, αλλά η τρέχουσα τεχνολογία δεν μπορεί να χρησιμοποιηθεί για να αποδείξει την παρουσία υπερμεγέθων δυαδικών μαύρων οπών.\nΟι υπερμεγέθεις μαύρες τρύπες εκπέμπουν ισχυρούς πίδακες, οι οποίες όταν είναι σε τροχιά, προκαλούν το αεριωθούμενο ρεύμα που προέρχεται από τον πυρήνα ενός γαλαξία να αλλάξει περιοδικά την κατεύθυνσή του. Οι αστρονόμοι από το Πανεπιστήμιο του Hertfordshire μελέτησαν την κατεύθυνση στην οποία εκπέμπονται αυτά τα αεριωθούμενα και τις διακυμάνσεις στις κατευθύνσεις αυτές.\nΤο γεγονός ότι τα πιο ισχυρά αεριωθούμενα συνδέονται με δυαδικές μαύρες τρύπες θα μπορούσε να έχει σημαντικές συνέπειες για το σχηματισμό των αστεριών στους γαλαξίες. Τα αστέρια σχηματίζονται από το ψυχρό αέριο, το αεριωθούμενο θερμαντικό αέριο και επομένως καταστέλλουν τη δημιουργία των αστεριών.\nΈνας πίδακας που κατευθύνεται πάντα προς την ίδια κατεύθυνση θερμαίνει μόνο μια περιορισμένη ποσότητα αερίου στην περιοχή του. Ωστόσο, οι πίδακες από δυαδικές μαύρες τρύπες αλλάζουν συνεχώς την κατεύθυνση. Ως εκ τούτου, μπορούν να θερμαίνουν πολύ περισσότερο αέριο, καταστέλλοντας τον σχηματισμό των αστεριών πολύ πιο αποτελεσματικά, συμβάλλοντας έτσι στη διατήρηση του αριθμού των αστεριών στους γαλαξίες μέσα στα παρατηρούμενα όρια.\nΠροηγούμενο άρθροNASA: Επιδιορθώθηκε η βλάβη στο διαστημικό τηλεσκόπιο Hubble\nΕπόμενο άρθροΑνακαλύφθηκε ο πιο αργός αστέρας νετρονίων μέχρι σήμερα


chevron_right ΠΑΖΛ 120 ΚΟΜ.\nTo Ηλιακό Σύστημα Ο Πλανήτης Γη 2x117pcs\nΗ σειρά Master puzzle CREATORS για παιδιά 6+ προσφέρει στους μικρούς λάτρεις των παζλ εντυπωσιακές εικόνες με διάφορα θέματα και με δυσκολία σύνθεσης προσαρμοσμένη κατάλληλα στην ηλικία τους. Με το περιεχόμενο του κουτιού μπορείτε να συνθέσετε δύο εικόνες: του Ηλιακού μας συστήματος και της Γης. Κάθε εικόνα αποτελείται από 117 κομμάτια παζλ. Συνθέστε τις εικόνες και ομορφύνετε με αυτές το δωμάτιό σας ή κάντε έκπληξη στους φίλους σας χαρίζοντάς τους ένα συναρπαστικό δώρο!\nΑΘΗΝΑΪΚΗ ΤΡΙΗΡΗΣ - Το ανίκητο πολεμικό πλοίο των αρχαίων Ελλήνων [Special edition] - 117pcs\nΗ τριήρης ήταν ο κύριος τύπος πολεμικού πλοίου στη Μεσόγειο από τον 7ο έως τον 4ο αιώνα π.Χ. Διέθετε τρεις σειρές κουπιών και 170 κωπηλάτες. Με το πλήθος των κωπηλατών που διέθετε μπορούσε να αναπτύξει πρωτοφανή για την εποχή ταχύτητα: 8 κόμβους μόνο με τα κουπιά και έως 10 σε συνδυασμό με τη χρήση ιστίων (πανιών). Οι τριήρεις χρησιμοποιήθηκαν με μεγάλη επιτυχία στους Περσικούς πολέμους και αποτέλεσαν τη θαλάσσια δύναμη της αθηναϊκής ηγεμονίας. Η τριήρης ήταν πλοίο μακρόστενο, με χαμηλή καρίνα, ταχύτατο και ελαφρύ. Κατασκευαζόταν από ξύλο ελάτης ενώ η καρίνα του από βελανιδιά. Το μήκος του ήταν περίπου 40 μέτρα, το πλάτος του 4 μέτρα και το βύθισμά του έφτανε το 1 μέτρο. Στην πλώρη έφερε μεταλλικό έμβολο, το μήκος του οποίου ήταν περίπου δύο μέτρα και το βάρος του περίπου 200 κιλά.\nΔεινόσαυροι 2 Τυραννόσαυρος - Τρικεράτοπας 2x 117pcs Ελληνοεκδοτική\nΜε το περιεχόμενο του κουτιού μπορείτε να συνθέσετε δύο εικόνες δεινοσαύρων: του Αλλόσαυρου και του Σπινόσαυρου.\nΗΡΑΚΛΗΣ - Ο μυθικός ήρωας του καλού - 117pcs\nΟ Ηρακλής είναι ο σπουδαιότερος ήρωας της ελληνικής μυθολογίας. Γνωστός σε όλο τον κόσμο για τους 12 Άθλους που πραγματοποίησε υπακούοντας στις διαταγές του βασιλιά Ευρυσθέα, ο Ηρακλής με τα κατορθώματά του έγινε σύμβολο του θάρρους και της τόλμης. Βοηθός και προστάτης των ανθρώπων, υπερασπιζόταν πάντα το δίκαιο και την αρετή. Γι’ αυτό, το όνομά του δοξάστηκε στα πέρατα της γης. Η σειρά MASTER PUZZLE CREATORS για παιδιά 6+ προσφέρει στους μικρούς λάτρεις των παζλ μια εντυπωσιακή εικόνα του σπουδαιότερου ήρωα της ελληνικής μυθολογίας: του ΗΡΑΚΛΗ. Η εικόνα αποτελείται από 117 κομμάτια παζλ. Συνθέστε την εικόνα και ομορφύνετε με αυτήν το δωμάτιό σας ή κάντε έκπληξη στους φίλους σας χαρίζοντάς τους ένα συναρπαστικό δώρο!\nΠΑΖΛ 100 CARS ΞΥΛΙΝΟ\nΠαζλ 177τεμ. 2τεμ. Δεινόσαυροι 3\n2 Πάζλ με θέμα Δεινόσαυρους 117+117 τμχ\nΠΑΖΛ ΔΙΑΣ ΚΑΙ ΚΡΟΝΟΣ\nΠαζλ 'ΔΙΑΣ ΚΑΙ ΚΡΟΝΟΣ' 2x117τμχ\nΤΟ ΠΑΡΚΟ ΤΩΝ ΔΕΙΝΟΣΑΥΡΩΝ [Special edition]\nΠαζλ 'ΤΟ ΠΑΡΚΟ ΤΩΝ ΔΕΙΝΟΣΑΥΡΩΝ' [Special edition]\nΠαζλ 'ΤΟ ΠΑΡΚΟ ΤΩΝ ΠΡΟΪΣΤΟΡΙΚΩΝ ΖΩΩΝ' [Special edition]


Πώς να σταματήσετε την απώλεια μαλλιών φυσικά: χρήσιμες θεραπείες κατά της φαλάκρας - ομορφιά 2021\nΤο ότι τα μαλλιά εμπίπτουν στα όρια που θεωρούνται φυσιολογικά είναι μια κατάσταση που δεν πρέπει να μας απασχολεί. Από την άλλη πλευρά, όταν η πτώση είναι μεγαλύτερη από την κανονική και επαναλαμβάνεται καθημερινά, πρέπει να αναζητήσουμε την αιτία.\nΜια καθημερινή απώλεια μαλλιών από 30 έως 100 τρίχες θεωρείται φυσιολογική. Μία μερική ή ολική απώλεια μαλλιών είναι γνωστή ως αλωπεκία. Η τριχόπτωση ή η φαλάκρα είναι κληρονομική και συχνότερη στους άντρες παρά στις γυναίκες, ωστόσο οι γυναίκες χάνουν και τα μαλλιά τους.\nΥπάρχουν καταστάσεις ή στιγμές στη ζωή που μπορούν να μας προδιαθέσουν σε μια πτώση των μαλλιών μεγαλύτερη από συχνή. Κάποιες αιτίες που μπορεί να κάνουν τα μαλλιά να πέφτουν πιο συχνά: ανισορροπημένη διατροφή, έλλειψη πρωτεϊνών και ανόργανων συστατικών, εποχιακές αλλαγές, ασθένεια του θυρεοειδούς, θεραπείες με ορισμένα φάρμακα, χρήση αντισυλληπτικών ή ορμονικές αλλαγές ή ανισορροπίες.\nΥπάρχουν επίσης και άλλα αίτια και παράγοντες που επηρεάζουν την εμφάνιση της φαλάκρας. Όπως: μετά τον τοκετό, το άγχος και το άγχος (για παράδειγμα, οδυνηρές ή αγχωτικές προσωπικές καταστάσεις όπως η απώλεια ενός αγαπημένου ή ενός ατυχήματος), θεραπεία με χημειοθεραπεία, θεραπεία με ακτινοθεραπεία και βαφές μαλλιών.\nΌταν παρατηρούμε ότι η τριχόπτωση συνεχίζεται, πάνω από το πρότυπο που θεωρείται φυσιολογικό, ακόμη και έχοντας μια υγιεινή και ισορροπημένη διατροφή και με την απαραίτητη φροντίδα για τη διατήρηση μιας υγιούς τρίχας, δεν βελτιώνουμε, πρέπει να πάμε στον δερματολόγο για να κάνουμε την έγκαιρη αναθεώρηση.\nΕάν σας αρέσουν φυσικές και εσωτερικές θεραπείες, τότε παρέχουμε 3 απολύτως φυσικά και εύκολο να προετοιμάσει τα διορθωτικά μέτρα που θα μας βοηθήσουν να αποτρέψουμε ή να βελτιώσουμε την τριχόπτωση.\nΠρέπει να θυμόμαστε και να έχουμε κατά νου ότι είναι πολύ σημαντικό να κάνουμε μια υγιεινή και ισορροπημένη διατροφή στην οποία τα απαραίτητα θρεπτικά συστατικά δεν λείπουν, έτσι ώστε τα μαλλιά μας να παραμένουν υγιή, καθώς και να αποφεύγουμε όσο το δυνατόν περισσότερο τις καταστάσεις που θα μπορούσαν να μας προκαλέσουν άγχος και μετακίνηση έξω ορισμένες συνήθειες υγιεινού τρόπου ζωής.\nΠώς να προετοιμάσετε τις θεραπείες για την τριχόπτωση\nΛοσιόν λοσιόν για τα μαλλιά\nΑυτή η λοσιόν μας βοηθά να αναζωογονήσουμε τα μαλλιά ενώ την ενδυναμώνουμε. Για την προετοιμασία αυτής της λοσιόν χρειαζόμαστε μια καλή χούφτα φρέσκων φύλλων τσουκνίδας. Θα βάλουμε γάντια έτσι ώστε να μην κόψουμε τα χέρια μας, για να τα προστατέψουμε.\nΠλένουμε τα φύλλα των τσουκνίδων και τα βάζουμε στο μπλέντερ για να εξαγάγουμε το χυμό. Μόλις εξαχθεί ο χυμός το αποθηκεύουμε σε ένα γυάλινο δοχείο ή μπουκάλι και το κλείσουμε καλά.\nΘα εφαρμόζουμε τη λοσιόν κάθε μέρα για τουλάχιστον 30 ημέρες. Τη στιγμή της εφαρμογής της λοσιόν θα μασάζ καλά το τριχωτό της κεφαλής. Η υπόλοιπη λοσιόν που έχουμε αποθηκεύσει στο ψυγείο θα διαρκέσει περίπου 4 ή 5 ημέρες.\nΘα ανανεώσουμε την λοσιόν ακολουθώντας τα ίδια βήματα.\nΚρεμμύδι χυμό για τη βελτίωση της κυκλοφορίας του αίματος στο τριχωτό της κεφαλής\nΗ βελτίωση της κυκλοφορίας του αίματος στα θυλάκια τρίχας του τριχωτού της κεφαλής μειώνει τη φλεγμονή ενώ αναγεννάται.\nΓια το σκοπό αυτό, ο χυμός κρεμμυδιού είναι χρήσιμος, καθώς το κρεμμύδι είναι πλούσιο σε θείο και επίσης έχει αντιβακτηριακές ιδιότητες.\nΓια να προετοιμάσουμε αυτό το χυμό πρέπει να εξάγουμε το χυμό ενός κρεμμυδιού με τη βοήθεια ενός μπλέντερ. Μόλις ληφθεί ο χυμός, το στραγγίζουμε.\nΣτη συνέχεια, το εφαρμόζουμε στο τριχωτό της κεφαλής, μασάζ απαλά σε ολόκληρη την περιοχή. Αφήνουμε να δράσουμε για μισή ώρα.\nΜετά από λίγο, πλένουμε τα μαλλιά όπως συνήθως.\nΑυτό το σπίτι θεραπεία του χυμού κρεμμυδιών μπορεί να εφαρμοστεί σε μας τις φορές που συνήθως πλένουν τα μαλλιά μας, 2 ή 3 φορές την εβδομάδα και πάντα πριν.\nΈγχυση πράσινου τσαγιού anticaida\nΟι αντιοξειδωτικές ιδιότητες που μας δίνει το πράσινο τσάι είναι ιδανικές και αποτελεσματικές για την τόνωση της ανάπτυξης των τριχών, ενώ παράλληλα βοηθούν στην κυτταρική αναγέννηση του δέρματος του τριχωτού της κεφαλής.\nΓια την προετοιμασία αυτής της έγχυσης χρειαζόμαστε δύο κουταλάκια του γλυκού πράσινου τσαγιού και δύο φλιτζάνια νερό.\nΒάζουμε το νερό να βράσει και μόλις αρχίσει να βράζει προσθέτουμε το τσάι. Αφαιρέστε από τη θερμότητα, καλύψτε την έγχυση και αφήστε την να ξεκουραστεί για 10 λεπτά.\nΑνακαλύπτουμε, τεντώνουμε και αφήνουμε ζεστό. Μόλις θερμάνετε εφαρμόζετε στο τριχωτό της κεφαλής που κάνει τριβή.\nΑφήνουμε να πάμε για μια ώρα και στη συνέχεια να πλένουμε τα μαλλιά μας όπως συνήθως. Αυτό το φάρμακο μπορούμε να το προετοιμάσουμε τις στιγμές που συνήθως πλένουμε τα μαλλιά μας.\nΑνάλογα με το καθένα, 2, 3 ή 4 φορές την εβδομάδα.\nΧρήσιμο μασάζ κατά της τριχόπτωσης\nΥπάρχει ένα απλό μασάζ κατά της τριχόπτωσης που μπορεί να είναι ιδανικό και συνιστάται σε πολλές περιπτώσεις. Εξηγούμε πώς να το επεξεργαστούμε και από τι συνίσταται.\n100 g του νεροκάρδαου\nΒήματα για την προετοιμασία της συνταγής κατά της τριχόπτωσης:\nΑνάμειξη των 100 g. του νεροκάρδαου.\nΑνακατέψτε το χυμό με μισό φλιτζάνι ελαιόλαδο.\nΣυνιστάται να εφαρμόζετε το χυμό που λαμβάνεται απευθείας στο τριχωτό της κεφαλής, να μαζεύετε καλά το κεφάλι και να το αφήνετε να δράσει για περίπου 20 λεπτά.


Dony's (not only) New Stuff for Old Computers: phX demo για Amstrad CPC\nΕίπαν ότι δεν μπορεί να κάνει ομαλό scrolling. Είπαν ότι τα πολλά του χρώματα ήταν άχρηστα αφού έπρεπε κανείς να δουλέψει στην χαμηλή ανάλυση του mode 0 (160 x 200 pixels). Είπαν ότι ήταν πολλά-σε-ένα αλλά δεν έκανε τίποτα πραγματικά καλά. Είπαν ότι το chip γραφικών του (Motorola 6845) ήταν καλό για επαγγελματική (text) χρήση αλλά όχι για animation. Είπαν, είπαν, είπαν...\nΠολλά, πάρα πολλά είπαν ελαφρά τη καρδία από το 1985 που κυκλοφόρησε ο πρώτος Amstrad CPC αλλά, όπως γνωρίζουμε, η απεριόριστη σοφία του επιθεωρητή Κάλαχαν (ναι βρε, για τον Clint μιλάμε) τα συνοψίζει όλα σε ένα διαχρονικό απόφθεγμα: "οι απόψεις είναι σαν τις κ***τρυπίδες. Όλοι έχουν από μία".\nΚαι έτσι είναι, φίλοι μου. Πολλοί πέταξαν την κοτσάνα τους, αλλά όταν τελικά αποδείχθηκε ότι ήταν όντως κοτσάνα δεν είχαν τα κότσια να πουν "mea culpa" αλλά, σφυρίζοντας αδιάφορα, άλλαξαν θέμα, (έκαναν ότι) ξέχασαν τα πάντα και συνέχισαν το θεάρεστο (not!) έργο τους, εκτοξεύοντας κοτσάνες για άλλα θέματα, χωρίς σχεδόν ποτέ τελικά να αντιμετωπίσουν τη γενική κατακραυγή που τους άξιζε. Αφήστε, τα πέρασε ο Amstrad, τα πέρασε ο Atari ST, τα περνάμε 5 χρόνια τώρα εμείς στο Retro Planet, τα πέρασαν τόσοι και τόσοι που επί χρόνια προσπαθούσαν να αποδείξουν ότι δεν είναι ελέφαντες επειδή η πλειοψηφία πίστεψε κάποιον ηλίθιο προβοκάτορα που διέδιδε ότι είχαν προβοσκίδα!\nΟ CPC έκανε πολλά χρόνια να πάρει το αίμα του πίσω, αλλά τελικά τα κατάφερε. Έστω και μια τριακονταετία αργότερα, κάτι η καλύτερη μεταφορά του Bubble Bobble που έγινε ποτέ σε Ευρωπαϊκό ή Αμερικάνικο 8μπιτο υπολογιστή (BB4CPC), κάτι το Pinball Dreams που κοντοζυγώνει, κάτι το Α-Π-Ι-Σ-Τ-Ε-Υ-Τ-Ο Batman Forever έκαναν πολλούς εξυπνάκηδες να το βουλώσουν. Και να, τώρα έρχεται το phX, όχι από τους Batman Group (είπαμε, αυτοί φτιάχνουν το Pinball Dreams!) αλλά από τους Condense, να αποδείξει για μία ακόμα φορά στους άπιστους Θωμάδες (μέρες που 'ναι!) ότι η all-in-one σειρά υπολογιστών της εταιρίας του Alan Sugar ήταν κάτι παραπάνω από απλώς "value for money".\nΔεν θα σας αναλύσω/περιγράψω το phX, απλά δείτε το στο video που ακολουθεί ή, ακόμα καλύτερα, κατεβάστε το από εδώ και τρέξτε το σε έναν πραγματικό Amstrad CPC με 128ΚΒ μνήμης. Το εν λόγω demo κατέλαβε την 2η θέση στην Revision 2018 στην κατηγορία Oldskool αλλά, ξέρετε, αυτά είναι λίγο-πολύ σαν τα Oscars: η διάκριση σε επιβεβαιώνει, η μη διάκριση επιβεβαιώνει ότι οι κριτές δεν ξέρουν πού πάνε τα τέσσερα!\nΌπως και να 'χει, ετοιμαστείτε να απολαύσετε τον (κακόμοιρο) Πασχαλινό οβελία και ανοίξτε την όρεξή σας με το phX. Και να θυμάστε το απόφθεγμα του Clint Eastwood!\nΑναρτήθηκε από Dony στις 8:20 μ.μ.\nΕτικέτες amstrad cpc, demo, demoscene


Τίρζα, η βασίλισσα του ήλιου – Grunberg, Arnon | Βιβλιοπωλείο Πατάκη\nΚωδικός προϊόντος: 9789600350388\nΣυγγραφέας Grunberg, Arnon\nΤίτλος Πρωτοτύπου Tirza\nΗ ελευθερία μπορεί να σου κλείνει το μάτι, αλλά όχι συνεχώς. Αν η ελευθερία σού κλείνει το μάτι μόνο κατά τη διάρκεια των καλοκαιρινών διακοπών, η ζωή είναι ήδη αρκετά δυσβάσταχτη. Ο Γέργκεν Χόφμεϊστερ έχει δύο κόρες και εργάζεται ως επιμελητής σε γνωστό εκδοτικό οίκο. Χάρη σε μια προσεκτική διαχείριση των εισοδημάτων του μπορεί και μένει στην καλύτερη συνοικία του Άμστερνταμ. Η ελευθερία, στα μάτια του, είναι κάτι το τρομακτικό, κάτι που οδηγεί στον εκτραχηλισμό. Κι ο εκτραχηλισμός οδηγεί στην καταστροφή. Για τον Χόφμεϊστερ η ακινησία είναι προϋπόθεση για την αγάπη και την ευτυχία. Αγαπά τις κόρες του χωρίς εξάρσεις. Δεν τον νοιάζει που η σύζυγός του τον εγκατέλειψε για να ζήσει σ` ένα πλωτό σπίτι με τον νεανικό της έρωτα. Δεν τον νοιάζει που έχασε εν μία νυκτί την περιουσία που μάζεψε κάνοντας τόσα χρόνια αιματηρές οικονομίες. Αρκεί που έχει κοντά του τη βασίλισσα του ήλιου του, τη μικρή του Τίρζα. Μια μέρα όμως όλα ανατρέπονται. Η σύζυγος γυρίζει και ο καινούργιος φίλος της Τίρζα μοιάζει σαν δύο σταγόνες νερό με τον Μοχάμετ Άτα, τον τρομοκράτη που έριξε τους δίδυμους πύργους. Αργά αλλά σταθερά το σύμπαν του Χόφμεϊστερ αποδομείται, ο ίδιος ο Χόφμεϊστερ αποδομείται, με τραγικά αποτελέσματα...


NSP-91 POWER BANK 9000mAh 1.2A + MICRO USB METAL PINK - Φορτιστές & PowerBanks - Τηλεφωνία\nΚωδικός Προϊόντος: V905205308190360\nΧωρητικότητα 9.000mA (9A)\nΤα NSP Power Banks είναι η νέα πρόταση από την VOLTE-TEL, για όσους θέλουν να έχουν την δυνατότητα να φορτίζουν οπουδήποτε και ανά πάσα στιγμή τις αγαπημένες τους συσκευές. Με κύκλωμα προστασίας από υπερφόρτιση, χαμηλή τάση και βραχυκύκλωμα, είναι απολύτως ασφαλή στην χρήση τους. Διαθέτουν μία ενσωματωμένη micro USB θύρα για να φορτίζουν ενώ χρησιμοποιώντας τις ενσωματωμένες USB θύρες και το κατάλληλο καλώδιο μπορείτε να φορτίζετε οποιαδήποτε συσκευή smartphone, tablet, MP3/MP4 Player, Ψηφιακή φωτογραφική μηχανή, GPS, PSP, Bluetooth, ηχεία, ηλεκτρονικό τσιγάρο και οποιαδήποτε άλλη συσκευή 5V που φορτίζει με καλώδιο USB. Στην συσκευασία τους περιλαμβάνεται micro USB καλώδιο, που είναι συμβατό με το μεγαλύτερο ποσοστό smartphones και tablets της αγοράς. Το NSP-91 με μπαταρία 9000mAh και ισχύ εξόδου 1200mAh διαθέτει 1 USB θύρα στην οποία συνδέοντας το αντίστοιχο καλώδιο μπορείτε να φορτίζετε οποιαδήποτε συσκευή 5V φορτίζει με καλώδιο USB. Επίσης 4 λευκά LED φωτάκια σας ενημερώνουν για το ποσοστό φόρτισης της μπαταρίας. Πατώντας το κουμπί On/Off βλέπετε πόσο είναι φορτισμένο το Power Βank, ενώ κατά την φόρτισή του power bank ή οποιασδήποτε συσκευής συνδέσετε, τα λευκά LED φωτάκια αναβοσβήνουν για να σας δείξουν σε τι ποσοστό έχει προχωρήσει η φόρτιση. Μπορείτε να το έχετε συνέχεια μαζί σας σε ταξίδια, εκδρομές ή ακόμη και στην παραλία. Οι διαστάσεις του είναι 9x6x2,2cm και στην συσκευασία του περιλαμβάνεται micro USB καλώδιο, που είναι συμβατό με το μεγαλύτερο ποσοστό smartphones και tablets της αγοράς. Είναι κατάλληλο και για συσκευές που διαθέτουν Type C, επιλέγοντας επιπλέον τον NSP micro USB to Type C αντάπτορα. Με μοντέρνο σχεδιασμό, ανθεκτική κατασκευή αλουμινίου υψηλής ποιότητας και 4 χρώματα για να επιλέξετε, το νέο NSP-91, θα γίνει το αγαπημένο σας gadget.\nΔιάσταση Προϊόντος: 9x6x2,2cm


Ανοδος στο Χρηματιστήριο Αθηνών τη Δευτέρα - Ειδήσεις - νέα - Το Βήμα Online\nΑνοδος στο Χρηματιστήριο Αθηνών τη Δευτέρα\nO Γενικός Δείκτης Τιμών στις 14:40 διαμορφώνεται στις 1.012,90 μονάδες σημειώνοντας άνοδο 0,80%. Η αξία των συναλλαγών ανέρχεται στα 47,24 εκατ. ευρώ. Η ισοτιμία ευρώ – δολαρίου βρίσκεται στα 1,26939 δολάρια.\n13 Οκτωβρίου 2014, 11:27 Ενημερώθηκε: 13 Οκτωβρίου 2014, 14:43\nΣτο Λονδίνο ο δείκτης FTSE κινείται ανοδικά κατά 0,29%.\nΣτη Φρανκφούρτη ο δείκτης DAX καταγράφει άνοδο κατά 0,75%.\nΣτο Τόκιο ο δείκτης NIKKEI έκλεισε στις 15.300,55 μονάδες, με πτώση 1,15%.


Δυναμική παρουσία του Δήμου Αλίμου στη ΔΕΘ - notia.gr\nΔυναμική παρουσία του Δήμου Αλίμου στη ΔΕΘ\nΠολύ οργανωμένη παρουσία και παραγωγική δράση είχε στην φετινή Διεθνή Έκθεση Θεσσαλονίκης η αντιπροσωπεία του Δήμου Αλίμου. Σύμφωνα με τον δήμαρχο, Ανδρέα Κονδύλη, προέκυψαν θετικά νέα και εξελίξεις, που θα τα ανακοινωθούν το επόμενο χρονικό διάστημα, όταν θα είναι εντελώς “ώριμα”.\nΟι επαφές αφορούσαν, ανάμεσα στα άλλα, και:\n– τις επενδύσεις στο Ελληνικό και τη Μαρίνα Αλίμου,\n– την στήριξη του Δήμου από το Πρόγραμμα “Αντώνης Τρίτσης” και την ΕΕΤΑΑ,\n– την διοργάνωση μεγάλης ημερίδας της Ευρωπαϊκής Ένωσης στον Άλιμο για το μεταναστευτικό,\n– τα ζητήματα πολιτικής προστασίας και τον άδικο αποκλεισμό του Δήμου Αλίμου από την κρατική χρηματοδότηση για δράσεις πυροπροστασίας,\n– τις εξελίξεις στα θεσμικά θέματα της Τοπικής Αυτοδιοίκησης, – τη συνεργασία μας με την Περιφέρεια Αττικής και την χρηματοδότηση έργων του Δήμου Αλίμου,\n– την αναζήτηση νέων “πράσινων” τεχνολογιών για την ανακύκλωση και τη μείωση της κατανάλωσης ενέργειας και πολλά ακόμα.\nΗ αντιπροσωπεία του δήμου Αλίμου, μεταξύ άλλων, είχε συναντήσεις με τον αν. Υπουργό Εσωτερικών Στ. Πέτσα, τον Γενικό Γραμματέα του ΥΠΕΣ Μιχ. Σταυριανουδάκη, τον Υπουργό Ψηφιακής Πολιτικής Κυρ. Πιερρακάκη και τον Υφυπουργό Θεόδ. Λιβάνιο, τον Περιφερειάρχη Αττικής Γ. Πατούλη, τον νέο Υφυπουργό Πολ. Προστασίας Ευ. Τουρνά, τον Υπουργό Ανάπτυξης Άδ. Γεωργιάδη, την Υπουργό Παιδείας Ν. Κεραμέως, τον Περιφερειάρχη Κ.Μακεδονίας Απ. Τζιτζικώστα, την Περιφερειάρχη Ιονίων Νήσων Ρόδη Κράτσα, τον νέο Υπουργό Υγείας Θ. Πλεύρη, τον Δήμαρχο Νίκαιας-Ρέντη και επικεφαλής της παράταξης “Νέα Αυτοδιοίκηση” Γ. Ιωακειμίδη, τον Διοικητή της Εθνικής Αρχής Διαφάνειας Άγγ. Μπίνη, τον Πρόεδρο της ΕΕΤΑΑ Σπ. Σπυρίδωνα, την Πρόεδρο του ΣΕΦ Χριστίνα Τσιλιγκύρη κ.π.α.\nΕνδιαφέρον είχε και η συνέντευξη που έδωσε ο δήμαρχος Ανδρέας Κονδύλης, από τον χώρο της ΔΕΘ στον Οικονομικό Ταχυδρόμο (προβλήθηκε από το MEGA και το in.gr), στην οποία μίλησε για τον Άλιμο, την τεράστια ιστορία του και τις προοπτικές ανάπτυξής του. (ολόκληρη τη συνέντευξη μπορείτε να δείτε εδώ: https://www.ot.gr/…/kondylis-ston-ot-pyrokrotitis-i…).\nΟ δήμαρχος ευχαρίστησε θερμά όλους τους συνεργάτες του, αιρετούς και υπηρεσιακούς, που συμμετείχαν στην αποστολή και συνέδραμαν για την επιτυχημένη, ευπρόσωπη και παραγωγική παρουσία του Δήμου.


Μεταμόσχευση πέους: 8 πράγματα που δεν σας είπαν για την περίπτωση του Thomas Manning - Iatropedia\nΜεταμόσχευση πέους: 8 πράγματα που δεν σας είπαν για την περίπτωση του Thomas Manning\n17 Μαΐου 2016 | 11:00\nΧθες έγινε γνωστό ότι στο Γενικό Νοκοσοκομείο της Μασαχουσέτης πραγματοποιήθηκε η πρώτη επιτυχημένη μεταμόσχευση πέους στις ΗΠΑ, με αποδέκτη τον 64χρονο Thomas Manning, από τον οποίο είχε αφαιρεθεί παλαιότερα χειρουργικά το πέος του εξαιτίας μιας σπάνιας μορφής καρκίνου.\nΥπάρχουν, όμως, αρκετά πράγματα που δεν έγιναν αμέσως γνωστά για την μεταμόσχευση πέους στον Thomas Manning…\nΤι συνέβη στο πέος του Manning αρχικά;\nΤο 2012, ο Manning υπέστη έναν τραυματισμό στον χώρο εργασίας. Τότε ήταν που οι γιατροί παρατήρησαν έναν όγκο στο πέος του, ο οποίος τελικά διαγνώστηκε ως καρκινικός. Ο καρκίνος του πέους είναι απίστευτα σπάνιος, με κάτω από 2.000 περιπτώσεις να διαγιγνώσκονται κάθε χρόνο παγκοσμίως. Ως μέρος της θεραπείας του ο Manning υποβλήθηκε σε χειρουργική επέμβαση, όπου το μεγαλύτερο μέρος του πέους του αφαιρέθηκε. Ο ίδιος δεν μπόρεσε να παντρευτεί ποτέ, αλλά ούτε και να κάνει κάποια κανονική σχέση με γυναίκα.\nΠώς μπορούν οι γιατροί να αντικαταστήσουν ένα πέος;\nΗ μεταμόσχευση πέους είναι μια εξαιρετικά πολύπλοκη διαδικασία η οποία μπορεί απαιτεί την ταυτόχρονη παρουσία έως και επτά χειρουργών, άλλων έξι γιατρών, και πάνω από 30 ακόμα ατόμων, συμπεριλαμβανομένων αναισθησιολόγων, νοσηλευτών και άλλων. Η διαδικασία περιλαμβάνει τη σύνδεση όλων των αρτηριών, φλεβών, νεύρων, δέρματος, ακόμα και της ουρήθρας στον παραλήπτη. Ο 64χρονος Manning είχε μια επιπλοκή με αιμορραγία την ημέρα μετά την επέμβαση του, αλλά τώρα έχει μια ομαλή ανάκαμψη.\nΜπορεί ένα άτομο χωρίς πέος να ουρήσει;\nΗ ανατομία του καθενός μετά από μια χειρουργική επέμβαση, ή έναν τραυματισμό μπορεί να είναι διαφορετική. Οι γιατροί στο Γενικό Νοσοκομείο της Μασαχουσέτης κατάφεραν να αποκαταστήσουν την συνήθη λειτουργία του ουροποιητικού συστήματος στον Manning.\nΘα αποκατασταθεί η σεξουαλική λειτουργία του πέους;\nΜετά από μια μεταμόσχευση πέους, αυτό δεν είναι σίγουρο, αλλά οι γιατροί υποστηρίζουν ότι είναι “συγκρατημένα αισιόδοξοι” ότι η σεξουαλική λειτουργία στο νέο πέος του Manning θα αποκατασταθεί πλήρως. Υπάρχουν μόνο μια-δυο άλλες μεταμοσχεύσεις πέους σε όλο τον κόσμο, μεταξύ των οποίων μία στη Νότια Αφρική, όπου ο άνδρας φέρεται να έχει γίνει και πατέρας ενός παιδιού.\nΑποκαθίσταται και η αναπαραγωγική λειτουργία;\nΚάθε αφαίρεση πέους, ή τραυματισμός στα γεννητικά όργανα μπορεί να επιφέρει διαφορετικές επιπτώσεις, ανάλογα με το ποια είναι τα μέρη του αναπαραγωγικού συστήματος, που αφαιρέθηκαν. Στην περίπτωση του Manning, οι γιατροί δεν μεταμόσχευσαν και τους όρχεις του δότη. Το νοσοκομείο λέει ότι είναι πιθανό ότι η αναπαραγωγική λειτουργία μπορεί να αποκατασταθεί στο μέλλον, όταν ο παραλήπτης εξακολουθεί να έχει τους δικούς του όρχεις. Η μεταμόσχευση όρχεων εγείρει πολλά ηθικά ερωτήματα, όπως το ποιος θα μπορούσε να θεωρηθεί ο πατέρας σε περίπτωση που ο παραλήπτης του μοσχεύματος έκανε παιδί, αφού το σπέρμα θα έχει το γενετικό υλικό του δότη.\nΠοιοι είναι οι κίνδυνοι στην μεταμόσχευση πέους;\nΌπως και με κάθε μεταμόσχευση, υπάρχει ο κίνδυνος ότι το σώμα θα απορρίψει το όργανο. Το Γενικό Νοσοκομείο της Μασαχουσέτης λέει ο κίνδυνος της απόρριψης είναι έως και 18% κατά το πρώτο έτος μετά την μεταμόσχευση, αλλά ότι η δική τους εμπειρία σε μεταμόσχευση χεριού, το οποίο είναι ένα παρόμοιο μόσχευμα μαλακού ιστού, δεν έχει οδηγήσει σε απορρίψεις μετά από χρονική διάρκεια τριών ετών από την χειρουργική επέμβαση. Ο Manning θα πρέπει επίσης να ακολουθεί ισχυρή φαρμακευτική αγωγή για ανοσοκαταστολή για το υπόλοιπο της ζωής του.\nΠοιοι μπορεί να ελπίζουν σε καλύτερη ζωή μέσω μιας τέτοιας επέμβασης;\nΤο Γενικό Νοσοκομείο της Μασαχουσέτης λέει ότι μια μεταμόσχευση πέους απευθύνεται στα άτομα με καρκίνο ή τραυματικές κακώσεις στο πέος. Κατά πάσα πιθανότητα θα μπορεί επίσης να εφαρμοστεί σε τραυματίες πολεμικών συρράξεων. Για παράδειγμα, μια άλλη χειρουργική ομάδα στο νοσοκομείο Johns Hopkins επικεντρώνεται στην προσφορά μοσχευμάτων πέος σε βετεράνους από το Ιράκ και το Αφγανιστάν.\nΜπορούν τα διαφυλικά άτομα να επωφεληθούν από την μεταμόσχευση πέους;\nΠρος το παρόν, το Γενικό Νοσοκομείο της Μασαχουσέτης λέει ότι επικεντρώνεται μόνο στην διαδικασία για τους τραυματίες, τους καρκινοπαθείς και τους βετεράνους πολέμων. Είναι πιθανό, ωστόσο, ότι η διαδικασία θα μπορούσε να εφαρμοστεί και για τα διαφυλικά άτομα στο μέλλον.\nΜέγεθος πέους: Στην Σουηδία μετράνε την περιφέρεια για λόγους υγείας – Δείτε γιατί\nΔεκαπλασιάστηκε μέσα στις εκλογές το ποσοστό των Ελλήνων που ψάχνεται για… αύξηση του πέους του!\nΔείτε πως γίνεται η επέμβαση αύξησης του πέους\nTags: ΚΑΡΚΙΝΟΣ ΣΤΟ ΠΕΟΣ, ΜΕΤΑΜΟΣΧΕΥΣΗ ΠΕΟΥΣ


Αναζητώντας τη λύση στον γρίφο της οικογένειας Ροδοκανάκη πέριξ της Κυψέλης | Cat Is Art\nΑναζητώντας τη λύσ� ...\nΑναζητώντας τη λύση στον γρίφο της οικογένειας Ροδοκανάκη πέριξ της Κυψέλης\n20 Σεπτεμβρίου 2019 Κριτική παρουσίαση Αποστολή σε φίλο Εκτύπωση\nΦτάσαμε νωρίς στον πεζόδρομο της Αγίας Ζώνης, γύρω στις 7.30, την ώρα που το τελευταίο γλυκό σεπτεμβριάτικο φως της μέρας περνούσε ανάμεσα από τα αιωνόβια πλατάνια και τις αθηναϊκές μουριές. Ένας δρόμος που διατηρεί τις αρετές της παλιάς αθηναϊκής γειτονιάς με τα καταπράσινα παρτέρια, τα ψηλά δέντρα, τα καφενεία και τα μικροκαταστήματά του είναι η Αγίας Ζώνης.\nΑριστερά είναι τα σπίτια και οι πολυκατοικίες με τα ψηλοτάβανα, αρχοντικά, ευρύχωρα διαμερίσματα. Δεξιά, το περίφρακτο, καταπράσινο οικόπεδο του Ασύλου των Ανιάτων Κυψέλης, που χαμηλώνει μέσα στην καρδιά της Κυψέλης, με τα πεύκα του, τα άνθη του και τη συμμετρική πυραμοειδή αροκάριά του, και αφήνει το φως του ήλιου να ευεργετεί τους περίοικους.\nΤο Άσυλο ήταν και ο προορισμός μας για να παρακολουθήσουμε την site-specific παράσταση της Ιόλης Ανδρεάδη, στηριγμένη στο έργο “Στη μνήμη ενός μικρού παιδιού” της ίδιας της σκηνοθέτιδας και του Άρη Ασπρούλη.\nΤο κτήριο που στεγάζει το Άσυλο Ανιάτων ως και το 1901 αποτελούσε την τελευταία αθηναϊκή κατοικία των Ροδοκανάκηδων. Βρίσκεται στο σημείο ακριβώς όπου έστησε το αντίσκηνό του ο Κιουταχής κατά την πολιορκία της Ακρόπολης και εκεί όπου, λίγα χρόνια μετά, έχτισε την έπαυλή του ο αρχηγός του βρετανικού στόλου της Μεσογείου, ναύαρχος σερ Μάλκολμ, γοητευμένος από το κλίμα της Αθήνας, από το εξωτικό και έρημο περιβάλλον.\nΣτην πρόσοψη ενός από τα κτήριά του διατηρείται μέχρι σήμερα μια μαρμάρινη σκαλιστή επιγραφή, χωρίς ημερομηνία ή όνομα. «Στη μνήμη ενός μικρού παιδιού» γράφει. Αυτή έδωσε και τον τίτλο στο έργο των Ιόλης Ανδρεάδη και Άρη Ασπρούλη. Αυτό ήταν το πρώτο πράγμα που αντίκρισαν οι δύο συγγραφείς φτάνοντας εκεί.\nΗ έπαυλη κτίστηκε το 1831 από τον Βρετανό ναύαρχο Πότνεϊ Μάλκολμ, αντικαταστάτη του Κοδριγκτώνος στη διοίκηση της αγγλικής ναυτικής μοίρας της Μεσογείου. Τα σχέδιά της εκπόνησαν οι αρχιτέκτονες Σταμάτιος Κλεάνθης και Έντουαρντ Σάουμπερτ.\nΣτον Μάλκολμ άρεσε το κλίμα και τα τοπία της Αθήνας. Γι’ αυτό αγόρασε ένα μεγάλο κτήμα δέκα στρεμμάτων από Τούρκους γαιοκτήμονες κοντά στο «χωριό Πατήσια, μισή ώρα μακριά από την πόλη». Στην έκταση αυτή αποφάσισε να κτίσει την έπαυλή του, πάνω σε ύψωμα για να μπορεί να επιβλέπει άνετα τον αγγλικό στόλο, ο οποίος ήταν αραγμένος στο Φάληρο. Η περιοχή ήταν τότε ερημική και η ανασφάλεια μεγάλη. Έτσι, οι εργάτες που δούλευαν για την κατασκευή της έπαυλης και οι αρχιτέκτονες που επέβλεπαν τις οικοδομικές εργασίες πήγαιναν οπλισμένοι λόγω του φόβου των ληστών. Τα οικοδομικά υλικά μεταφέρονταν με δύο δίτροχα κάρα, πρωτοφανή μεταφορικά μέσα για την εποχή εκείνη, τα οποία ο Μάλκολμ είχε φέρει από τη Μάλτα. Για το κτίσιμο της έπαυλης ξόδεψε ένα τεράστιο για την εποχή ποσό (3.000 λίρες), θέλοντας με την ενέργεια αυτή να εκφράσει τα φιλελληνικά του αισθήματα, αλλά και την αισιοδοξία του για το μέλλον της Ελλάδας.\nΟ Μάλκολμ έμεινε στην έπαυλη μέχρι το 1842. Στη συνέχεια αυτή κατοικήθηκε από επιφανείς ενοίκους, όπως από τον Ρώσο πρέσβη στην Αθήνα Αλέξανδρο Οζερόφ, τον Γάλλο πρέσβη Πισκατορί, τη Δούκισσα της Πλακεντίας Σοφία Λεμπρέν και τον ιστορικό της Επανάστασης Σπυρίδωνα Τρικούπη. Ο γιος του τελευταίου, ο πολιτικός και πρωθυπουργός Χαρίλαος Τρικούπης, την πούλησε στον Συριανό λογοτέχνη και φιλότεχνο Δημήτριο Ροδοκανάκη. Για ένα διάστημα στέγαζε ακόμα και τη Γαλλική Πρεσβεία.\n“Η Καλή Προαίρεσις”\nΤο 1902 η έπαυλη νοικιάστηκε και στέγασε το Άσυλο Ανιάτων, το οποίο είχε δημιουργηθεί από τον Σύλλογο Κυριών “Η Καλή Προαίρεσις” και μέχρι τότε στεγαζόταν σε ανεπαρκές κτήριο. Το καταστατικό και ο εσωτερικός κανονισμός του Ασύλου επικυρώθηκαν τον Ιούνιο του 1893 με βασιλικό διάταγμα και όριζαν ότι στο Άσυλο θα γινόταν δεκτός «πας ασθενής πάσχων εξ ανιάτου νόσου, εντελώς άπορος και πάσης εθνικότητος πλην των φρενοβλαβών, των πασχόντων εκ μεταδοτικών νοσημάτων, των φυματιόντων και των νηπίων».\nΣτο διοικητικό συμβούλιο συμμετείχαν πολλές Αθηναίες γνωστές για τη φιλανθρωπική τους δράση. Πρόεδρος ήταν η Ναταλία Σούτσου, ταμίας η Ζωή Βαλτινού, γραμματέας η Μπέση Μάσσωνος και σύμβουλοι η Καλλιρρόη Παρρέν, αρχισυντάκτρια της «Εφημερίδος των Κυριών», η Μαρία Α. Πάλλη, η Ελένη Μητσάκη, η Ερμιόνη Ιορδανοπούλου και πολλές άλλες.\nΗ Αικατερίνη Λασκαρίδου\nΜεταξύ αυτών και η Αικατερίνη Λασκαρίδου, κόρη του Κωνσταντίνου Α. Χρηστομάνου, εμπόρου από το Μελένικο και αδελφή του καθηγητή και ιδρυτή του Γενικού Χημείου, Αναστασίου Χρηστομάνου.\nΓεννήθηκε στη Βιέννη το 1842 και σε ηλικία 17 ετών παντρεύτηκε το 1859 τον Λάσκαρη Π. Λασκαρίδη, Λονδρέζο έμπορο εκ Τραπεζούντος. Σπούδασε παιδαγωγικά στη Βιέννη και έπειτα μετακόμισε στην Ελλάδα.\nΤο 1864 ιδρύει στην Καλλιθέα το ελληνικό παρθεναγωγείο, στο οποίο έλαβαν την πρώτη τους μόρφωση χιλιάδες Ελληνίδες. Η Αικατερίνη Λασκαρίδου επιθυμεί να εισαγάγει το Φροεβελιανό σύστημα στην Ελλάδα και πηγαίνει στη Δυτική Ευρώπη για σπουδές. Όταν επιστρέφει, διαθέτει όλη την περιουσία της, προκειμένου να διαδοθεί η Φροεβελιανή μέθοδος, ενώ οργανώνει για πρώτη φορά τη γυμναστική για γυναίκες, στην Ελλάδα, σύμφωνα με το σουηδικό σύστημα. Το 1897 ιδρύει νηπιαγωγείο, με πρότυπο παιδικό κήπο, απ’ όπου αποφοιτούν χιλιάδες γυναίκες νηπιαγωγοί και στη συνέχεια διδάσκουν στην ελεύθερη Ελλάδα και στον απανταχού ελληνισμό.\nΜε τον Λασκαρίδη απέκτησαν δύο κόρες: τη Σοφία (1878-1965) που ήταν ζωγράφος και την Ειρήνη (1882-1958), που ίδρυσε τον Οίκο Τυφλών στην Καλλιθέα και εισήγαγε στην Ελλάδα τη μέθοδο ανάγνωσης Braille για τους τυφλούς. Πέθανε το 1916.\nΤο 1905 η έπαυλη αγοράστηκε με χρήματα φιλάνθρωπων και έγινε ιδιοκτησία του Ασύλου. Με την πάροδο του χρόνου, το κτήριο υπέστη προσθήκες και αλλοιώσεις και σήμερα στεγάζει τις διοικητικές υπηρεσίες του Ασύλου. Καθώς οι αιτήσεις των ασθενών αυξάνονταν, ανοικοδομήθηκαν στο βάθος του κήπου δύο μεγάλες πτέρυγες που σταδιακά επεκτάθηκαν και έτσι δόθηκε η δυνατότητα για περισσότερες κλίνες. Σήμερα το Άσυλο Ανιάτων είναι φιλανθρωπικό σωματείο ιδιωτικού δικαίου, διοικείται από 15μελές συμβούλιο και οι πόροι του προέρχονται από μισθώματα και πωλήσεις ακινήτων, δωρεές και κληρονομιές φιλάνθρωπων. Στο Άσυλο απασχολούνται 110 εργαζόμενοι και φιλοξενούνται περίπου 180 ασθενείς. Διανύει τον δεύτερο αιώνα της κοινωνικής προσφοράς του στους χρονίως πάσχοντες, για την οποία άλλωστε έχει βραβευτεί πολλές φορές από τον πολιτεία.\nΣτα δυτικά της έπαυλης Μάλκολμ (σημερινή συμβολή της Νάξου με την Καλλιφρονά) προπολεμικά υπήρχε βουστάσιο, οι ιδιοκτήτες του οποίου μοίραζαν γάλα στα σπίτια της περιοχής. Σήμερα, στο ίδιο σημείο αναπτύσσεται ο κήπος του Ασύλου με σιντριβάνι και πανύψηλα Τζακαράντα, που με τα μοβ φίνα άνθη τους σηματοδοτούν κάθε χρόνο τον ερχομό της άνοιξης.\nΗ οικογένεια Ροδοκανάκη υπήρξε μία αρχοντική οικογένεια της Χίου, από τα βυζαντινά χρόνια μέχρι και τον εικοστό αιώνα, ένας κλάδος της οποίας εγκαταστάθηκε στη Μασσαλία στη διάρκεια του 19ου αιώνα, ενώ μέλη αυτού διακρίθηκαν κυρίως στον χώρο των επιχειρήσεων. Η μεταγραφή του ονόματος στο λατινικό αλφάβητο διεθνώς είναι Rodocanachi, γεγονός που αντανακλά την επίδραση από το γενουατικό σύστημα.\nΗ οικογένεια Ροδοκανάκη συγκαταλέγεται ανάμεσα στις παλαιότερες οικογένειες ευγενών της Χίου. Οι αναφορές για την παλαιότητα αλλά και για τη σημαίνουσα οικονομική και κοινωνική θέση της οικογένειας είναι πολλές και ποικίλες. Μάλιστα κάποιες από αυτές της αποδίδουν μέχρι και βυζαντινή καταγωγή· πιο συγκεκριμένα, τους αποδίδεται ότι προέρχονται από οικογένεια βυζαντινών αξιωματούχων του θέματος Θρακησίων του 12ου αιώνα, των οποίων το αρχικό όνομα ήταν Ραβδοκανάκη.\nΠαρ’ όλα αυτά το σίγουρο είναι ότι οι Ροδοκανάκηδες αναφέρονται ήδη από τη γενοβέζικη περίοδο ως μία από τις οικονομικά και κοινωνικά ισχυρές οικογένειες, οι οποίες επέκτειναν τις επιχειρήσεις τους πέρα από τα όρια του νησιού, μια εδραιωμένη πρακτική για τις περισσότερες χιώτικες οικογένειες της εποχής, που είχαν κερδίσει μεγάλο μέρος του πλούτου τους από την εκμετάλλευση των προϊόντων των γειτονικών εύφορων περιοχών της Μικράς Ασίας. Περαιτέρω επιβεβαίωση της σημασίας και της θέσης των Ροδοκανάκηδων στην οικονομική και κοινωνική ελίτ του νησιού κατά τη γενοβέζικη περίοδο αποτελεί η συμμετοχή της οικογένειας (ανάμεσα σε άλλες) στη Μαόνα, την εταιρεία της Γένουας που διοικούνταν από ευγενείς και διαχειριζόταν τον πλούτο της Χίου.\nΟι θεατές εισέρχονται στον προαύλιο χώρο του Ασύλου και οδηγούνται ανά δύο στις θέσεις τους. Ο χώρος αποπνέει μυστήριο και σεβασμό. Έχει μια ιερότητα. Είναι ιδιαιτέρως φορτισμένος γιατί αποτελεί την τελευταία κατοικία του κεντρικού ήρωα του έργου. Καθόμαστε σε καθίσματα – αντίκες διαφόρων τεχνοτροπιών πριν αρχίσει αυτή η μοναδική παράσταση που μας ταξίδεψε με τη μαγεία και τη δύναμή της. Το πρώτο που μας μαγνητίζει είναι η φωτισμένη επιγραφή “Στη μνήμη ενός μικρού παιδιού”, που μαζί με τον προαύλιο χώρο και τα παρτέρια με τις τριανταφυλλιές αποτελούν και το κυρίως σκηνικό της παράστασης.\n“Το Βυσσινί Τριαντάφυλλο”\n“Το Βυσσινί Τριαντάφυλλο”, εμπνευσμένο από την αυτοκτονία του Περικλή Γιαννόπουλου, είναι μια συλλογή αφηγημάτων, που κυκλοφόρησε το 1912. Ιστορίες ανθρώπων που παλεύουν, ερωτεύονται, πονούν, ονειρεύονται. Άνθρωποι που ζουν με πάθος όλες τις εκφάνσεις της πολυκύμαντης ζωής τους. Μια ζωή, που άλλοτε σε έντονο κόκκινο και άλλοτε σε σκοτεινό μαύρο χρώμα, δεν σταματά ποτέ να τους εκπλήσσει και να τους συνταράζει.\nΤο “Βυσσινί τριαντάφυλλο” παρουσιάζει τον αμοιβαίο έρωτα ενός ζωγράφου, του Γιώργου, προς την όμορφη Βέρα. Στο τέλος, οι δύο ερωτευμένοι επιλέγουν την αυτοκτονία και πνίγονται στη θάλασσα καλπάζοντας πάνω σε άλογα. Η τραγική κάθαρση είναι ανελέητη. Ωστόσο, το κείμενο, που αποκλίνει από τα παραδοσιακά ερωτικά αφηγήματα, δεν είναι η ιστορία του έρωτα ενός άντρα για μια γυναίκα αλλά η έκφραση αυτού του έρωτα. Ολόκληρο το κείμενο είναι ένας λόγος, ένας ερωτικός λόγος. Η υπόθεση δεν εκτυλίσσεται μέσα από γεγονότα αλλά μέσα από τις αισθήσεις που αυτά τα γεγονότα εμπνέουν. Σ’ αυτό το σημείο διακρίνεται ο αισθητισμός από άλλα λογοτεχνικά ρεύματα: ο αισθητισμός μάς παρουσιάζει έναν κόσμο των αισθήσεων, κι όχι τον πραγματικό ή τον ιδανικό κόσμο.\nΜια αστυνομική ιστορία φαντασίας\nΤο έργο που παρακολουθήσαμε ήταν μια αστυνομική ιστορία φαντασίας που εκτυλίσσεται στο παρόν, βασισμένη σε πραγματικά γεγονότα που συνέβησαν πριν από έναν αιώνα, τα οποία χρησιμοποιούνται κατά τη διάρκεια του έργου με τρόπο συνειρμικό.\nΤο “Στη μνήμη ενός μικρού παιδιού”, μια παράσταση site-specific, βασίστηκε σε δεκαετή έρευνα πάνω σε πραγματικά γεγονότα και χρησιμοποιεί τη συγγραφική φόρμα της μυθοπλασίας και του αστυνομικού θρίλερ για να εξιστορήσει τα ευρήματά της. Μια σειρά από φόνους στο σήμερα οι οποίοι ερμηνεύονται αποκλειστικά με το βλέμμα στραμμένο στο παρελθόν, καθώς όλα τα στοιχεία για την εξιχνίασή τους βρίσκονται εκεί.\nΓεγονότα όπως η μνημειώδης αυτοκτονία του έφιππου ποιητή Περικλή Γιαννόπουλου στη θάλασσα του Σκαραμαγκά για τα μάτια της μποέμισσας ζωγράφου Σοφίας Λασκαρίδου και η τελετουργική σχέση της αυτοχειρίας του με τον συγγραφέα Πλάτωνα Ροδοκανάκη, τη μυστηριώδη μεσαιωνική προέλευση της οικογένειάς του και τους κωδικοποιημένους αποκρυφιστικούς συμβολισμούς που εντοπίζονται στα γραπτά του -τα οποία υπέγραφε ζωγραφίζοντας έναν λαγό (!).\nΟ Περικλής Γιαννόπουλος γεννήθηκε στην Πάτρα το 1871 και τέλεσε την ηρωική του έξοδο από τη ζωή στη θάλασσα του Σκαραμαγκά τη Μεγάλη Πέμπτη, 8 Απριλίου 1910. Υπήρξε ελληνολάτρης διανοητής, λογοτέχνης, μεταφραστής και δοκιμιογράφος, αισθητικός και φυσιολάτρης, ρομαντικός οραματιστής, μαχητικός και διαπρύσιος κήρυκας της αναγέννησης τού Ελληνισμού μέσα από την αναζήτηση και ανάδειξη της γνήσιας ελληνικότητας, όπως αυτή πηγάζει από την Ελληνική Φύση και εκφράζεται διαχρονικώς στη λαϊκή παράδοση και Ιστορία. Δριμύς κατήγορος της ξενομανίας και του συμπλέγματος μειονεξίας απέναντι στη Δύση, της δουλοπρέπειας και της διαφθοράς, όπου αυτές εκδηλώνονται, από τις τέχνες έως την πολιτική.\nΧαρακτηρίστηκε πατέρας του πνευματικού κινήματος του ελληνοκεντρισμού και του ελληνικού εθνικισμού στις τέχνες, την αισθητική, τη φιλοσοφία, την πολιτική, «προφήτης τοῦ Ἑλληνισμοῦ», «ὁ ἐξοχώτερος τῶν νέων Ἑλλήνων», «ὁ μεγαλείτερος, ὁ εὐγλωττότερος καὶ ὁ φωτεινότερος ἀπόστολος τοῦ κατὰ φύσιν ἑλληνικοῦ ζῆν», «ἅγιος τῆς ἑλληνικῆς νεολαίας», «ἀηδόνι τῆς ἑλληνικῆς γῆς», «μάγος τῆς ἑλληνικῆς γλώσσας», ή ακόμη, απλά και πάνω απ᾿ όλα, «ὁ Ἕλλην». Και ακόμη, αισθητικός της ελληνικότητας, σουρεαλιστής πριν από τον σουρεαλισμό, οικολόγος πριν από το οικολογικό κίνημα, αρχαιολάτρης αλλά και Ορθόδοξος και Βυζαντινός μαζί, «ξανθός ἱππότης», μποέμ, χίπης και δανδής μαζί, ρομαντικός, ιδιόρρυθμος, δριμύς κατήγορος της κοινωνίας της εποχής του.\nΕνέπνευσε και επηρέασε, άμεσα και έμμεσα, συχνά αποφασιστικά, διανοητές, ποιητές και καλλιτέχνες, πολιτικούς. Ο Ίων Δραγούμης έγραψε για τον Γιαννόπουλο: «…μοῦ φάνηκε σὰν τὸν βοριὰ τὸν παγωμένο ποὺ μανιασμένος σαρώνει τοὺς βρώμιους ἀπὸ μικρόβια ἀέρηδες καὶ ἀπὸ κάθε βρώμα ἢ σκουπίδι καθαρίζει τὸν κόσμο… Σ᾿ αυτοῦ τὸν ρυθμὸ τὴ ζωή μου τονίζω.» Ποιητές και καλλιτέχνες τον ύμνησαν όπως ο Κωστής Παλαμάς («ὁ Ἀντίνοος ἔφηβος, ὁ πιὸ λαμπρὸς ποὺ ζοῦσε»), ο Άγγελος Σικελιανός («Κι ἔφερε ἡ φήμη … μοναχὸ κριτὴ τὸν Ἥλιο»), ο Μιλτιάδης Μαλακάσης («σ᾿ εὐλάβεια μνήμης, ὦ Ἀπολλώνιε ζῆσε, Νέος μαζὶ κι Ἀρχαῖος»), η Μυρτιώτισσα («Εὐγενικέ μας φίλε…») και εμπνεύστηκαν από αυτόν, όπως ο Γιώργος Σεφέρης, ο Οδυσσέας Ελύτης και ολόκληρη η Γενιά του ᾿30, ο Δημήτρης Πικιώνης, ο Άρης Κωνσταντινίδης, ο Γιάννης Τσαρούχης, ο Κώστας Φέρρης, ο Λίνος Καρζής, οι Κ. και Γ. Κατσίμπαλης, η Αγγελική Χατζημιχάλη κ.α.\nΗ Σοφία Λασκαρίδου γεννήθηκε στην Αθήνα το 1876. Κόρη του Λάσκαρη Λασκαρίδη (1820 – 1899) και της Αικατερίνης Χρηστομάνου, (1842 – 1916) πρωτοπόρου παιδαγωγού, μεγάλωσε μαζί με τις δύο ακόμα αδερφές της Ειρήνη (1882-1958) και Μελπομένη σε οικογενειακό περιβάλλον που ενθάρρυνε τις καλλιτεχνικές της κλίσεις. Έπειτα από ιδιωτικά μαθήματα ζωγραφικής στην Αθήνα, φοίτησε στο Παρίσι, στην Académie Julian, με δασκάλους τους B. Constant και J. P. Laurens. Επιστρέφοντας στην Αθήνα, κατατάχθηκε στο Σχολείο Καλών Τεχνών της Αθήνας, ύστερα από δική της δυναμική παρέμβαση προς τον βασιλιά Γεώργιο τον Α΄, υπέρ της εισδοχής γυναικών στο Σχολείο Καλών Τεχνών και διακρίθηκε για τον αγώνα της υπέρ των δικαιωμάτων των γυναικών στο Σχολείο Καλών Τεχνών. Εκεί υπήρξε μαθήτρια, μεταξύ άλλων, των Νικηφόρου Λύτρα και Γεώργιου Ιακωβίδη. Ακολούθως, έφυγε στη Γερμανία, όπου φοίτησε σε διάφορες σχολές ζωγραφικής (Dachau, Künstlerinnenverein), και πάλι στο Παρίσι, στην Académie de la Grande Chaumière, την Colarossi κ.α. Επηρεασμένη από το ρεαλισμό του J. Millet, τον ιμπρεσιονισμό των κύκλων του Honfleur και της Barbizon, αλλά και των πρώτων της δασκάλων Οδυσσέα Φωκά και Γεώργιου Ροϊλού, άντλησε στοιχεία για τον εκφραστικό της προσανατολισμό και από την προσωπική της επαφή με τη γαλλική τέχνη. Χαρακτηριστικά του έργου της αποτελούν επίσης το υποκειμενικό στοιχείο και μια ρομαντική διάθεση. Το έργο της Λασκαρίδου, αρκετά εκτεταμένο, ποσοτικά και θεματολογικά, είναι τοπιογραφικό στο μεγαλύτερο μέρος του, ενώ περιλαμβάνει και συνθέσεις με σκηνές της καθημερινής ζωής, όπου κυριαρχούν οι γυναικείες μορφές, προσωπογραφίες και νεκρές φύσεις.\nΤο έργο της Κοιμωμένη Πόρου (Τροιζήνας) ανήκει στη Συλλογή Πινάκων του Φιλολογικού Συλλόγου Παρνασσός. Είναι φτιαγμένο από λάδι σε κοντραπλακέ, διαστάσεων 0,28 x 0,42 μ. και ανήκει στις τοπιογραφίες.\nΈργο ρεαλιστικού προσανατολισμού με έντονες επιρροές από τον ιμπρεσιονισμό της γαλλικής τέχνης των αρχών του 20ου αιώνα, όπου κυριαρχεί το υποκειμενικό στοιχείο και μια έντονη ρομαντική διάθεση. Ενδιαφέρουσα η αφαιρετική οπτική μέσα από την οποία αποδίδεται το θαλασσινό τοπίο και η ιδιαίτερη χρωματική γκάμα που αποτυπώνει την ώρα του σούρουπου.\nΤο σπίτι όπου μεγάλωσε στην Καλλιθέα, το οποίο έχτισαν οι γονείς της με βάση τα σχέδια του γνωστού αρχιτέκτονα Έρνεστ Τσίλερ, στεγάζει σήμερα τη Δημοτική Πινακοθήκη Καλλιθέας. Εκεί μπορεί κανείς να δει φωτογραφίες της, έργα της και προσωπικά της αντικείμενα.\nΟ ποιητής Περικλής Γιαννόπουλος, επονομαζόμενος και «αυτόχειρας του Σκαραμαγκά» και η Σοφία Λασκαρίδου έζησαν μια μεγάλη αγάπη. Οι δύο τους ερωτεύτηκαν κεραυνοβόλα και βαθιά. Όσο εκείνη ήταν στο Μόναχο, κυνηγώντας το όνειρό της ως ζωγράφος, εκείνος αυτοκτόνησε: καβάλα σε ένα άσπρο άλογο, μπήκε στη θάλασσα του Σκαραμαγκά και φύτεψε μια σφαίρα στον κρόταφό του.\nΟ Πλάτων Ροδοκανάκης (1883 – 1919 ή 1920) ήταν Έλληνας λογοτέχνης, ιστορικός ερευνητής και δημοσιογράφος. Γεννήθηκε στη Σμύρνη, όπου είχαν εγκατασταθεί οι Χιώτες προγόνοι του, ενώ ήταν συγγενής εξ αίματος του Κάλβου. Φοίτησε στην Ευαγγελική Σχολή Σμύρνης και στη Θεολογική Σχολή της Χάλκης, καθώς προοριζόταν για κληρικός. Μεταστράφηκε όμως προς τη δημοσιογραφία, την οποία εξάσκησε αρχικά στη Σμύρνη και μετά στην Αθήνα, εργαζόμενος στις εφημερίδες Ακρόπολις και Εστία, κυρίως ως χρονογράφος.\nΩραιοπαθής και αισθησιακός, ο Πλάτων Ροδοκανάκης έγραψε σε κομψό ύφος ποιήματα, πεζά (όπως «De profundis» (1908), «Το φλογισμένο ράσο» (1911, αυτοβιογραφικό αφήγημα), «Το βυσσινί τριαντάφυλλο» (1912, αφηγήματα), ιστορικές μελέτες («Βυζαντινά πολύπτυχα» – 1916), «H βασίλισσα και αι βυζαντιναί αρχόντισσαι» (1920), καθώς και το ποιητικό δράμα «Άγιος Δημήτριος», που παίχτηκε από τον θίασο της Μαρίκας Kοτοπούλη το 1917. Στη σκηνή ανεβάστηκαν και τα μονόπρακτά του «H θεατρίνα», «O πιερόττος» και «Tο τσακάλι» (1912), καθώς και το ιστορικό δράμα «H Kλυταιμνήστρα». Ρομαντικός και ταυτόχρονα παρνασσικός, συνοδοιπόρος του καβαφικού αισθητισμού ενώ κατά τον Nάσο Bαγενά ο Pοδοκανάκης είναι «ένας συγγραφέας που θα μπορούσε να θεωρηθεί πρόδρομος των υπερρεαλιστών μας». Ο Πλάτων Ροδοκανάκης διετέλεσε επίσης έφορος Βυζαντινών Αρχαιοτήτων και υπήρξε ένας από τους ιδρυτές της Εταιρείας Βυζαντινών Σπουδών.\nΤο 2008 ανέβηκε η θεατρική διασκευή του «Βυσσινί τριαντάφυλλου» από την ομάδα «Όχι παίζουμε», σε σκηνοθεσία Γιώργου Σαχίνη και δραματουργική έρευνα του κοινωνιολόγου Άρη Ασπρούλη.\nΠιστός του δόγματος “η τέχνη για την τέχνη”, ο Πλάτων Ροδοκανάκης διεκδικεί, περισσότερο ίσως από τον Χρηστομάνο, τον τίτλο του κατεξοχήν εκπροσώπου του αισθητισμού στην πεζογραφία μας. Ιδιοσυγκρασία δραματικά διχασμένη ανάμεσα στον ασκητισμό και τον άκρατο αισθησιασμό, βρίσκει διέξοδο στη λυρική εξομολόγηση, πού δεν κρυσταλλώνεται πάντοτε ούτε σε διήγημα ούτε σε ποίηση ούτε τελικά σε οποιαδήποτε μορφή τυπικά αναγνωρίσιμου λόγου για τα μέτρα της εποχής. Παραμένει μια “κατάσταση γραφής” επίμονα αντιρεαλιστική όπου κυριαρχεί το όνειρο, η λυρική μέθη, η απροσδόκητα κάποτε εκφραστική τόλμη, αλλά συχνά και η υπερβολική λεκτική υπερεκζήτηση.\nΟ λαγός ως σύμβολο\nΟ Πλάτων Ροδοκανάκης υπέγραφε τα κείμενά του ζωγραφίζοντας έναν λαγό. Λαγό συναντάμε συχνά και στους πίνακες του Ιερώνυμου Μπος. Είναι σεληνιακό ζώο. Σχετίζεται με τη θυσιαστήρια φωτιά και τη ζωή μέσω θανάτου. Παγκοσμίως θεωρείται σύμβολο γονιμότητας και δηλώνει τη θηλυκή περιοδικότητα. Το κεφάλι ή το πόδι του λαγού είναι αντίδοτο κατά της μαγείας, αλλά ο λαγός είναι συχνά υπηρέτης ή σύντροφος των μαγισσών. Σαν σύμβολο της γονιμότητας, της αφθονίας και της αναπαραγωγής άψυχων και έμψυχων, εμπεριέχει και τα γονίδια της αποχαλίνωσης, του καταναλωτισμού και της λαγνείας. Στους μύθους του Αισώπου συμβολίζει την συγκροτημένη σκέψη και την εξυπνάδα. Επίσης την υπερηφάνεια, που του βγαίνει σε κακό.\nΜια ωραία παράσταση\nΤι είδαμε εκείνο το βράδυ του Σεπτεμβρίου στο Άσυλο Ανιάτων; Μια ωραία παράσταση, γεμάτη ωραία αντικείμενα, ωραίες αισθήσεις, ωραία λόγια. Εκτός από την έξοχη τεχνική του κειμένου, είδαμε μέσα από τις άλλες τέχνες, κυρίως τη ζωγραφική και τη μουσική, να δημιουργείται υποβλητικά, μια ατμόσφαιρα λεπταισθησίας, ένας τόπος ονείρων, ένα θερμοκήπιο με πολλά εξωτικά λουλούδια.\nΤο “Στη μνήμη ενός μικρού παιδιού” αποτελεί ουσιαστικά έναν βαθύτατο φιλοσοφικό στοχασμό σε ένα πλήθος υπαρξιακών ερωτημάτων, προκαλώντας τις προκαθορισμένες απόψεις μας για την αγάπη, την αλήθεια, την επιστήμη αλλά και για την ίδια την ανθρωπότητα.\nΟι σκηνές της παράστασης θύμιζαν πίνακες ζωγραφικής, παίζοντας καίριο κι απόλυτα συμβολικό ρόλο στην εξέλιξή της. Μετέδιδαν βαθύτατα συναισθήματα στο θεατή, τον οποίο οι δημιουργοί και οι συντελεστές κατάφερναν και μαγνήτιζαν με τον ώριμο λυρισμό τους που ενισχύθηκε ακόμη περισσότερο από τις μουσικές επιλογές της παράστασης.\nΈνας ποταμός από υπέροχες εικόνες που παρασύρουν, μαγεύουν, βυθίζουν σ’ έκσταση. Το βαλς, η μυστηριώδης ιεροτελεστία, οι επιγραφές που δηλώνουν τα πρόσωπα και τις καταστάσεις. Τα δάκρυα – πετράδια της Κόμισσας, το μαλακό κι αθόρυβο ανοιγόκλεισμα των παραθύρων, το παιδικό αλογάκι, η χαρτονένια νυχτερίδα. Το χιόνι που ρίχνει απαλά η Κόμισσα ενώ ακούγεται εκκλησιαστική μουσική, το νυφικό, ο άνδρας με τα βήματα του λαγού, οι ερωτευμένοι στο παράθυρο, οι αλλεπάλληλοι φόνοι των Ροδοκανάκηδων και τα τηλεφωνήματα που τους αναγγέλλουν. Το αυστηρό και οικείο ύφος της Παιδαγωγού, η Βέρα που ραίνεται με ροδοπέταλα. Ο Μέγας Μύστης και οι στίχοι που συνοδεύουν τα θύματα του δολοφόνου. Οι παράξενες συμπτώσεις, το Ιερό Θηλυκό, η χρυσόσκονη, οι χαρακτήρες που αλλάζουν, η αναζήτηση των επόμενων θυμάτων παράλληλα με την αναζήτηση του παράξενου δολοφόνου. Βλέμματα και χαμόγελα ανεξιχνίαστης πολυσημίας.\nΤο έργο αναμειγνύει με μαεστρία, ποίηση, λογοτεχνία, υπαρξισμό. Η ήρεμη απλότητα της αφήγησης μαζί με την αινιγματικότητα που την περιβάλλει επιτρέπουν στον θεατή την πλήρη πρόσβαση στον ατμοσφαιρικό πλούτο της παράστασης, αιχμαλωτίζοντας το κοινό σε ανεπανάληπτες στιγμές σπάνιας γλωσσικής μαγείας που αναβλύζει μέσα από τις περιγραφές.\nΈνα κείμενο κρυπτικό, πειραματικό, υβριδικό, απόλυτα συνειρμικό, ελπιδοφόρο, παρηγορητικό, μια απρόσμενη επιδρομή της μνήμης, αιωρούμενο ανάμεσα σε ποίημα, πεζό, βιογραφία και στοχασμό. Με μιαν αντίληψη περί χρόνου που τρέχει και διαστέλλεται τόσο απρόβλεπτα αφήνοντας τον χώρο στη μνήμη να εισβάλει δραματικά στο παρόν. Μια παράσταση έντιμη, αγαπητική και διαβασμένη, αφιερωμένη σε αυτό που συνεχώς διαφεύγει, η οποία υπόσχεται μια βήμα βήμα μύηση στους τρόπους γραφής και στο σύμπαν του Πλάτωνα Ροδοκανάκη.\nΜπορεί κανείς να αναγνώσει με πολλούς τρόπους το ιδιαίτερο αυτό δημιούργημα με τον τίτλο “Στη μνήμη ενός μικρού παιδιού”, που έγραψαν οι Άρης Ασπρούλης και Ιόλη Ανδρεάδη και σκηνοθέτησε δεξιοτεχνικά η Ιόλη Ανδρεάδη. Αρκεί να μην αγνοήσει την υπέροχη αλληγορία που κρύβεται στον πυθμένα του. Εκείνη που αναζητά το νόημα και τη μεταβλητότητα της ανθρώπινης ταυτότητας μέσα από την περίπτωση δύο ανθρώπων που, επιστρέφοντας σε μια πρωτογενή κατάσταση, παλεύουν να μην αφομοιωθούν, να μην αφανιστούν από το αδυσώπητο περιβάλλον τους. Να μην αφήσουν την ύλη να νικήσει το πνεύμα.\nΕίναι αυτές οι βαθιές αναφορές σε αρχετυπικές συλλήψεις του αρσενικού και του θηλυκού, άραγε; Κανείς δεν μπορεί να απαντήσει. Το βέβαιο είναι ότι αυτή η συγκινητική ωδή με την κομψότητα και τον απρόσμενο σουρεαλισμό της κατάφερνε να βρει μια δίοδο προς την καρδιά των θεατών.\nΣκηνογραφικά και ενδυματολογικά προσεγμένη δουλειά έκανε η Πηνελόπη Ασλάνογλου.\nΔημιουργικά συμμετείχε στη σκηνική σύνθεση, οριοθετώντας χώρους, δημιουργώντας ατμόσφαιρα και συναισθήματα, η Στέβη Κουτσοθανάση με τους επιμελημένους φωτισμούς της.\nΑρμονική η μουσική επιμέλεια του Αλέξανδρου Γκόνη, που έντυνε με ρυθμό τα δρώμενα της παράστασης.\nΣτις ερμηνείες των ηθοποιών πρέπει να σταθεί με σεβασμό η κριτική. Δυνατή η προσπάθεια του καθενός και άθλος η πραγματοποίησή της. Θερμή επιδοκιμασία και για τους τρεις ηθοποιούς.\nΘα σπεύσουμε για άλλη μια φορά να εξάρουμε με ενθουσιασμό την καλλιτεχνική προσωπικότητα της εξαίσιας κυρίας Πατεράκη που δεν κακοποιεί το λόγο ούτε καταφεύγει σε εξωτερικά εφέ για να εντυπωσιάσει.\nΣτη γραμμή της υποβλητικής λιτότητας κινήθηκε ο πολλά υποσχόμενος Κώστας Νικούλι, δίνοντάς μας μια ακόμη επιβεβαίωση του ταλέντου του.\nΜε ενάργεια και αυτοσυγκέντρωση έπαιξε και η “μικρή χορεύτρια του Ντεγκά”, αυτή η θαυμάσια ύπαρξη που ακούει στο όνομα Δέσποινα Σαραφείδου και έχει τιμηθεί με το Βραβείο Ερμηνείας Κάρολος Κουν 2018.\nΑξίζει να σημειώσουμε και την ξεχωριστή στιγμή της παράστασης που πέφτει στην πρόσοψη του κτηρίου σαν μεσαιωνικός πάπυρος το ύφασμα που γράψει τον γρίφο του έργου και τη λύση του ως ακροστιχίδα:\nΓίνε όπερα με κύκνους\nΚαι ξεκίνα με θανάτους\nΡώτα για το μέγα μύστη\nΑν το βρεις ξεκλείδωσέ το\nΑν δεν το βρεις\nΤο Γκράαλ, είναι το μυθικό αντικείμενο, που ουδείς γνωρίζει αν υπήρξε ποτέ, δηλαδή το κύπελλο από το οποίο ήπιαν ο Ιησούς και οι Απόστολοι στον Μυστικό Δείπνο, το ίδιο εκείνο κύπελλο με το οποίο μάζεψε ο Ιωσήφ ο εξ Αριμαθαίας το αίμα που έβγαινε από τις πληγές του σταυρωμένου Χριστού, συνδέεται με τη θρησκευτική και τη μυθιστορηματική παράδοση των καθολικών, και μάλιστα με τη σκοτεινή πλευρά της. Στην Ορθοδοξία ουδείς ασχολήθηκε με την αναζήτηση του Ιερού Γκράαλ. Στη Δύση όμως ξέσπασε ένα λυσσαλέο ενδιαφέρον. Αφού πέρασαν πάνω από 1.000 χρόνια από την εποχή του Μυστικού Δείπνου, στη διάρκεια του Μεσαίωνα και μέσα από τους θρύλους που θέριευαν τότε παρουσιάστηκε το Γκράαλ ως μυστηριώδες, ιερό αντικείμενο της χριστιανοσύνης. Θεωρείται πιθανόν η λέξη να είναι εμπνευσμένη από κελτικές μυθολογικές παραδόσεις όπου συναντούμε κέρατα της Αμαλθείας, χύτρες με το ελιξίριο της ζωής και άλλα παρόμοια και να προέρχεται από το λατινικό cratalis που με τη σειρά του προέρχεται από το ελληνικό κρατήρ, δηλαδή δοχείο, ποτήριο.\nΗ επιλογή των χώρων που πραγματοποιείται η Site-specific παράσταση σχετίζονται ιστορικά με την παράξενη και ξακουστή Οικογένεια Ροδοκανάκη:\n– το Άσυλο Ανιάτων αποτελεί την τελευταία αθηναϊκή οικία της οικογένειας Ροδοκανάκη έως και το 1901, χρονιά όπου το οίκημα της Αγίας Ζώνης θα περάσει στα χέρια του Ασύλου.\n– το Λονδίνο είναι ο τόπος όπου έζησε ο Κωνσταντίνος Ροδοκανάκης (1635 – 1685) και εργάστηκε ως ποιητής, αλχημιστής και προσωπικός γιατρός του Βασιλιά της Αγγλίας Καρόλου Β’, συνεισφέροντας και στην ανακάλυψη του φαρμάκου ενάντια στην πανούκλα.\nΣημαντικό είναι επίσης να αναφερθεί ότι η παράσταση «Στη μνήμη ενός μικρού παιδιού» είναι η τρίτη τής ομάδας 1+1=1 που θα παρουσιαστεί στο εξωτερικό, μετά τους μονολόγους «Kassandra» και «Μήδεια· μηδέν στο κόκκινο» που έχουν ταξιδέψει σε πολυάριθμα φεστιβάλ σε Ευρώπη, Αμερική και Ασία.\nΗ συνέχεια της παράστασης θα δοθεί στις 14 Οκτωβρίου 2019 στο Λονδίνο, στο University of Roehampton με αγγλικούς υπέρτιτλους.\nΠαράλληλα, με αφορμή την παράσταση, στον χώρο του Ασύλου Ανιάτων παρουσιάζεται ομαδική εικαστική έκθεση με θέμα τον Πλάτωνα Ροδοκανάκη και τίτλο «Αισθάνομαι να έχω μέσα μου κατιτί το πολύ ξανθό…», σε επιμέλεια Ίριδας Κρητικού. Στην έκθεση συμμετέχουν με έργα τους μεταξύ άλλων οι: Γιάγκος Ανδρεάδης, Νεκτάριος Αποσπόρης, Νίκος Βατόπουλος, Βασίλης Γαρυφαλλάκης, Ανδρέας Γεωργιάδης, Έλενα Κυρκιλή, Δήμητρα Λιάκουρα, Αλέξανδρος Μαγκανιώτης, Περικλής Πραβήτας, Γιώργος Τσόπανος, Άννα Χαρακτίνου, Θάνος Χόνδρος, Βιργινία Φιλιππούση και Γιώργος Φλωράκης.\nΤι ξέρουμε για τον Πλάτωνα Ροδοκανάκη;\nΜια προσωπική εργοβιογραφία\nΓραμμένη από τον Άρη Ασπρούλη και την Ιόλη Ανδρεάδη (Αθήνα, 17 Απριλίου 2019)\nΞέρουμε πως γεννήθηκε στη Σμύρνη, αλλά η ασθενική του κράση οδήγησε την οικογένειά του να εγκατασταθεί στο Κορδελιό. Ξέρουμε πως μεγάλωσε μέσα στην αγκαλιά της μητέρας του Δέσποινας Ροδοκανάκη, ανιψιάς του Κάλβου, από την οποία και προτίμησε να κρατήσει το επώνυμό του, αλλά και με τα χάδια της γιαγιάς του, της Σινιόρας Κατίνας με τ’ αψηλά τακούνια, από την οποία μάθαινε -μωρό ακόμα- για τα κατορθώματα των θαυμαστών προγόνων του. Ξέρουμε πως μισούσε τα βιβλία του σχολείου. Ξέρουμε πως ένιωθε ότι είχε μέσα του κατιτί το πολύ ξανθό. Ξέρουμε πως η τρυφερή του φύση τον ώθησε να σπουδάσει για να γίνει παπάς και είναι η ίδια που τον ανάγκασε να αποχωρήσει πρόωρα από την προσπάθεια αυτή. Ξέρουμε πως μετά την Κωνσταντινούπολη, ήρθε στη Θεσσαλονίκη και την Αθήνα. Ξέρουμε ότι έγραψε ποιήματα, διηγήματα, θέατρο. Ξέρουμε πως υπήρξε ένας από τους ελάχιστους γνώστες της αισθητικής, της καθημερινότητας και των μυστικών του καλλωπισμού των γυναικών στο Βυζάντιο. Ξέρουμε ότι υπήρξε δηλωμένος βενιζελικός. Ξέρουμε ότι διετέλεσε Έφορος Βυζαντινών Αρχαιοτήτων στη Θεσσαλονίκη, διορίστηκε από την κυβέρνηση στη θέση του Διευθυντή Επιδομάτων για τα θύματα του Πρώτου Βαλκανικού Πολέμου, ότι ανέλαβε τη Διεύθυνση του Βυζαντινού Τομέα του Υπουργείου Παιδείας και πως υπήρξε εκ των ιδρυτών του Βυζαντινού Μουσείου Θεσσαλονίκης και της Εταιρείας Βυζαντινών Σπουδών.\nΞέρουμε πως ο πρώτος καταγεγραμμένος πρόγονός του ήταν γελωτοποιός – μίμος στο Βυζάντιο. Και ξέρουμε ότι ο αμέσως επόμενος εντοπίζεται στον 17ο αιώνα και είναι ο Κωνσταντίνος Ροδοκανάκης, ποιητής και αλχημιστής, προσωπικός γιατρός του Καρόλου Β’, ο οποίος έδρασε στο Σόχο του Λονδίνου και έμεινε γνωστός για τη συμβολή του στην καταπολέμηση της Πανώλης με το μυστικό σκεύασμα που παρήγαγε ονόματι «Alexicacus Spiritus Mundi» / το αλεξίκακο πνεύμα του κόσμου. Ξέρουμε κι άλλους ξακουστούς συγγενείς του. Ξέρουμε τον Πλωτίνο Ροδοκανάκη, τον οραματιστή αναρχικό οδηγητή που έδρασε στο Μεξικό. Ξέρουμε τον Δημήτριο Ροδοκανάκη, τον πρίγκιπα από το Μάντσεστερ με τους αμφιλεγόμενους τίτλους τιμής που ζούσε στη Σύρο και που διετέλεσε πρώτος Μέγας Διδάσκαλος στη ιστορία του Ελληνικού Τεκτονισμού. Ξέρουμε το Ροδοκανάκειο Παρθεναγωγείο της Οδησσού και τη Vila Rodocanacchi στο Λιβόρνο της Τοσκάνης. Ξέρουμε πως ο τελευταίος γνωστός συγγενής του Πλάτωνος Ροδοκανάκη ήταν ο Christophe Rodocanachi, ο Γενικός Διευθυντής της Total, ο οποίος έχασε τη ζωή του τον Οκτώβριο του 2014 στη Μόσχα, κατά την απογείωση του εταιρικού του τζετ με προορισμό το Παρίσι. Ξέρουμε πως η φράση που συνοδεύει το εραλδικό οικόσημο της οικογένειας Ροδοκανάκη όλους αυτούς τους αιώνες λέει «Εν ρόδω ανθώ» / Μέσα στο τριαντάφυλλο ανθίζω.\nΞέρουμε πως ο Πλάτων Ροδοκανάκης ξεκίνησε να γράφει στην καθαρεύουσα αλλά τελικά αγάπησε τη δημοτική, πράγμα για το οποίο ο Παλαμάς τον επαίνεσε δημόσια. Ξέρουμε ότι με τον Ναπολέοντα Λαπαθιώτη γνωρίστηκαν σε μια βόλτα στη Σταδίου. Ξέρουμε ότι έφαγε στον Βόλο μια αδέσποτη σφαίρα στο στομάχι από λάθος. Ξέρουμε ότι έγραψε ύμνο στον Σατανά. Ξέρουμε ότι ο τίτλος της πρώτης του ποιητικής συλλογής «De Profundis» είναι ευθεία αναφορά στον Oscar Wilde και πως η φόρμα της γραφής του στο «Βυσσινί Τριαντάφυλλο» αποτελεί ευθεία αναφορά στον Βέρθερο του Γκαίτε: επιστολές σε πρωτοπρόσωπη αφήγηση έως τη στιγμή της αυτοκτονίας των ηρώων και ξαφνική – αδικαιολόγητη τριτοπρόσωπη αφήγηση σε όλη την περιγραφή της αυτοκτονίας.\nΞέρουμε ότι το Βυσσινί του Τριαντάφυλλο λογοκρίθηκε από την εφημερίδα Ακρόπολη, τυπώνοντας λευκό κομμάτι στη θέση του κειμένου χωρίς να τον ειδοποιήσει, στο τρίτο κιόλας “επεισόδιο” του έργου, επειδή χαρακτήριζε τον Χριστό «γλεντζέ» και τον παρομοίαζε με τον Σωκράτη. Ξέρουμε ότι τον λογοκριτή του ο Πλάτων τον αποκάλεσε αργότερα «μάστορα». Ξέρουμε ότι την πρώτη εκδοχή του Βυσσινιού Τριαντάφυλλου τη διάβασε σε μια στενή ομήγυρη καλλιτεχνών και όσα ξέρουμε για αυτή την ανάγνωση τα ξέρουμε από τον Παλαμά. Ξέρουμε ότι μεταξύ αυτών ήταν και ο Περικλής Γιαννόπουλος, ο οποίος εμπνεύστηκε από την ανάγνωση της ιστορίας και τον τρόπο της αυτοκτονίας του δύο χρόνια αργότερα.\nΞέρουμε, επίσης, ότι το «Βυσσινί Τριαντάφυλλο» αποτέλεσε και την αφορμή για να φτάσει ως τα δικαστήρια με τον Κωνσταντίνο Χρηστομάνο, ο οποίος τον κατηγόρησε ότι έκλεψε την ιδέα από το θεατρικό του έργο «Τα τρία φιλιά – τραγική σονάτα σε τρία μέρη». Ξέρουμε πως το σημείο στο οποίο τα δύο κείμενα συγκλίνουν είναι εκεί όπου οι εραστές κάνουν έρωτα μέσα σε εκκλησία -στο δε Βυσσινί Τριαντάφυλλο πάνω στους τάφους των Ναϊτών Ιπποτών της Μονής Δαφνίου- και μετά την ολοκλήρωση της ερωτικής πράξης αυτοκτονούν. Ξέρουμε πως αυτή είναι η πρώτη δίκη στα ελληνικά χρονικά για πνευματικά δικαιώματα. Ξέρουμε, ακόμα, πως η δίκη έληξε χωρίς νικητή καθώς ο Παλαμάς ως μάρτυρας κατέθεσε ότι στην τέχνη και τη δημιουργία αυτού του είδους οι διεκδικήσεις πατρότητας είναι περιττές και πως αν το πολύ-ψειρίσουμε το σημείο της διαμάχης και οι δύο έχετε κλέψει έναν νεαρό από την Κρήτη ονόματι Κάρμα Νιρβαμή (το ψευδώνυμο με το οποίο ο Νίκος Καζαντζάκης υπέγραψε το «Όφις και κρίνο» σε ηλικία 20 ετών). Ξέρουμε πως η τελευταία φράση που ακούστηκε μέσα στο ειρηνοδικείο ανήκει στον Πλάτωνα Ροδοκανάκη: «Στο κάτω κάτω κύριε Χρηστομάνο μου, τι σχέση μπορεί να έχουν μεταξύ τους τα έργα μας, εφόσον στο δικό σας οι εραστές δίδουν μόλις τρία φιλιά, ενώ στο δικό μου δίδουν χίλια».\nΞέρουμε, τέλος, πως η τελευταία οικία των Ροδοκανάκηδων -το σημερινό Άσυλο Ανιάτων στην Αγίας Ζώνης στην Κυψέλη- βρίσκεται στο σημείο ακριβώς στο οποίο είχε στήσει το αντίσκηνό του ο Κιουταχής κατά την πολιορκία της Ακρόπολης. Ξέρουμε ότι εκεί έχτισε, λίγα χρόνια μετά, και την έπαυλή του ο αρχηγός του Βρετανικού Στόλου της Μεσογείου, Ναύαρχος Σερ Μάλκολμ, γοητευμένος από το κλίμα της Αθήνας και το εξωτικό και έρημο χωριό Πατήσια. Ξέρουμε πως το οίκημα αποτελεί έργο των Κλεάνθη και Σάουμπερτ και πως πριν φτάσει στα χέρια των Ροδοκανάκηδων, κατοικήθηκε από τον Σπυρίδωνα Τρικούπη και τη Δούκισσα της Πλακεντίας, στεγάζοντας για ένα διάστημα ακόμα και τη Γαλλική Πρεσβεία.\nΞέρουμε ότι εκεί υπάρχει σήμερα μια μαρμάρινη σκαλιστή επιγραφή, χωρίς ημερομηνία ή όνομα, που απλώς γράφει «Στη μνήμη ενός μικρού παιδιού».\nΑυτό που δεν ξέρουμε, είναι γιατί.\nΠλάτων Ροδοκανάκης, “Το βυσσινί τριαντάφυλλο” και ο αισθητισμός\nΕιρήνη ΑϊβαλιώτουΑναζητώντας τη λύση στον γρίφο της οικογένειας Ροδοκανάκη πέριξ της Κυψέλης 09.20.2019\n«Το Χαμένο Κείμενο» – Video Walk της εικαστικού Νίνας Παππά στο Επιγραφικό Μουσείο\nΈνας λησμονημένος Έλληνας πρίγκιπας επιστρέφει στο Λονδίνο ύστερα από τέσσερις αιώνες\nΓιώργος Δρίβας: “Κάθε θεατρική παράσταση είναι μια μικρή ή μεγάλη βουτιά αυτογνωσίας”\nΚατερίνα Μαυρογεώργη: Να ζούμε περισσότερο με όσα μας ενώνουν και όχι με όσα μας χωρίζουν 16 Οκτωβρίου 2019\nΤο “Κτίριο” της Πένυς Φυλακτάκη στο εμβληματικό κτίριο του Μερόπειου Ιδρύματος 16 Οκτωβρίου 2019\nΑγάπησε και Φρόντισε το Σώμα σου 16 Οκτωβρίου 2019\nΖωή και Τέχνη στα Χρόνια των Παλαιολόγων – Σειρά 9 μαθημάτων στην Οικία Κατακουζηνού 16 Οκτωβρίου 2019\nΟ νέος κύκλος μαθημάτων περσικής γλώσσας στην Αθήνα ξεκίνησε 16 Οκτωβρίου 2019


ΑΣΠΡΟΜΑΥΡΗ ΜΑΓΕΙΑ: Οι ώρες διεξαγωγής των αγώνων με Μπνέι Γεχούντα\n0 Οι ώρες διεξαγωγής των αγώνων με Μπνέι Γεχούντα\nΣύμφωνα με τον προγραμματισμό των ιθυνόντων της ΟΥΕΦΑ, ο πρώτος αγώνας του ΠΑΟΚ με την Μπνέι Γεχούντα στο Τελ Αβίβ, θα ξεκινήσει στις 20.00 και ο δεύτερος μια ώρα αργότερα. Στις 2 Αυγούστου η θερμοκρασία στο Τελ Αβίβ θα είναι σαφώς χαμηλότερη από τη Θεσσαλονίκη (32 β. Κελσίου).\nΕνα από τα δύσκολα κομμάτια των αγώνων με την Μπνέι Γεχούντα θα είναι και η αρκετή ζέστη (σε συνδυασμό με την υγρασία) τόσο στον αγώνα του Τελ Αβίβ όσο και στο ματς της Τούμπας.\nΠάντως στο πρώτο ματς, στις 2 Αυγούστου, η θερμοκρασία δε θα ξεπεράσει τους 32 βαθμούς Κελσίου στο Τελ Αβίβ και συγκεκριμένα στο εθνικό στάδιο «Ραμάτ Γκαν», κάτι που εν μέρει ικανοποιεί προπονητές και παίκτες των δύο ομάδων. Σύμφωνα με την μετεωρολογική υπηρεσία, την Πέμπτη στο Τελ Αβίβ η υγρασία θα είναι γύρω στο 60%.\nΣε ότι αφορά τη ρεβάνς της Τούμπας στις 9/8, θα ξεκινήσει στις 9μμ.\nΑναρτήθηκε από ΑΣΠΡΟΜΑΥΡΗ ΜΑΓΕΙΑ στις 9:48 μ.μ.\nΟι ώρες διεξαγωγής των αγώνων με Μπνέι Γεχούντα


Βραβείο FAIRPLAY από τον ΕΣΑΚΕ στον Κολοσσό Ρόδου | SDNA\nΒραβείο FAIRPLAY από τον ΕΣΑΚΕ στον Κολοσσό Ρόδου\nΠαιχνίδι με ξεχωριστό χαρακτήρα είναι αυτό κόντρα στον Άρη, για τον Κολοσσό Ρόδου, καθώς η ομάδα του Άρη Λυκογιάννη θα τιμηθεί με βραβείο FAIRPLAY από τον ΕΣΑΚΕ.\nΌπως αναφέρει ο ΕΣΑΚΕ: Στην ΚΑΕ Κολοσσός Ρόδου H Hotels θα απονεμηθεί το βραβείο FAIRPLAY για τον μήνα Ιανουάριο. Η απονομή θα γίνει πριν την έναρξη της αυριανής (29/2, 15:30) αναμέτρησης Κολοσσός H Hotels – Άρης για την 19η αγωνιστική της κανονικής περιόδου της EKO Basket League.\nΤο βραβείο FAIRPLAY δημιουργήθηκε από την EKO, τον Μεγάλο Χορηγό της Basket League, προκειμένου να επιβραβευτούν οι ενέργειες και οι δράσεις που αναδεικνύουν το ευ αγωνίζεσθαι, το υγιές φίλαθλο πνεύμα και την προσφορά του αθλητισμού στο κοινωνικό σύνολο.\nΤο βραβείο του μηνός Ιανουαρίου θα απονεμηθεί στην ΚΑΕ Κολοσσός Ρόδου H Hotels για την δράση της και την ευαισθητοποίηση που δείχνει για τα άτομα με αναπηρία.\nΗ ομάδα των «θαλασσί», παίκτες και προπονητές, έδωσαν το «παρών» στην κοπή της πίττας του Κέντρου Δημιουργικής Απασχόλησης για ΑΜΕΑ Ρόδου «Χαρταετός». Φωτογραφήθηκαν με τα παιδιά, έπαιξαν μαζί τους, μοίρασαν δώρα και αυτόγραφα και κάλεσαν τα παιδιά σε προπόνηση.\nΛίγες ημέρες αργότερα τα παιδιά του «Χαρταετός» ΚΔΑΠ- ΜΕΑ βρέθηκαν στην προπόνηση του Κολοσσού H Hotels, όπου είχαν την ευκαιρία να περάσουν ευχάριστες και δημιουργικές ώρες.\nΤην απονομή του βραβείου FAIRPLAY Ιανουαρίου στον πρόεδρο της ΚΑΕ Κολοσσός H Hotels, κ. Θεόδωρο Καρατζά θα κάνει η κ. Στέλλα Διάκουλα, Στέλεχος Πωλήσεων Δικτύου Πρατηρίων ΕΚΟ και ΒP Νοτίου Αιγαίου.\nΑλλαγή σκηνικού: Έχετε καταλάβει τι συμβαίνει στη Σουηδία 1,5 μήνα μετά την «Ανοσίας της αγέλης»;\nΔιαλέγεις και παίρνεις: 3 βραβευμένες ταινίες που πρέπει να δεις στην καραντίνα σου (Vids)\nΠΣΑΚ: «Ο ΕΣΑΚΕ αγνόησε τις προτάσεις μας»\nΠρωινός Τύπος: «Λεφτά στις Ενώσεις θα έδινα μετά τις εκλογές της ΕΠΟ. Και μόνο αν άκουγαν, διότι με έχουν ανάγκη!»\nΣενάριο για Α1 με 12 ομάδες, τρεις γύρους και ΟΣΦΠ υπάρχει, με 16 ποτέ...\nΤσάπας: «Το ελληνικό μπάσκετ βρέθηκε "θετικό" στον κορωνοϊό»\nΣτην λίστα της Μίλαν ο Ουνάι Έμερι\nΔεν βλέπονται: 3 σειρές του Netflix που αναγκαστήκαμε να δούμε λόγω καραντίνας (vids)\nΚλείστε τις προτού να είναι αργά\nΗ live συζήτηση του Γιάννη Σαπουντζάκη με τους αναγνώστες του SDNA\nΜπασκόνια: Όταν οι Βάσκοι έδειχναν τις δυνατότητές τους (vid)\nΕκστρατεία για τον τουρισμό\nΓκαρμπαχόσα: «Η ισπανική ομοσπονδία εκφράζει την ευγνωμοσύνη της στη FIBA»\nΣημειωτόν τα έργα στο Παγκρήτιο – Αποφασίζει για την έδρα της Εθνικής η ΕΠΟ


το πρόγραμμα ποσοτικής χαλάρωσης "QE"\nΘέμα: το πρόγραμμα ποσοτικής χαλάρωσης "QE" Πεμ 22 Ιαν 2015 - 12:08\nΤο πρόγραμμα Ντράγκι\nΤο μεγάλο στοίχημα, όμως, για την Ευρώπη σήμερα αφορά το περιβόητο πρόγραμμα ποσοτικής χαλάρωσης που όλοι περιμένουν να ανακοινώσει ο Μάριο Ντράγκι. Η αγορά κρατικών ομολόγων είναι το επόμενο χαρτί στη μάχη της ΕΚΤ προκειμένου να αποφύγει τον αποπληθωρισμό και να τονώσει την ανάπτυξη.\nΩστόσο, όπως όλες οι μεγάλες αποφάσεις στην Ευρώπη τα τελευταία χρόνια, έτσι και αυτή όλα δείχνουν ότι θα είναι αποτέλεσμα συμβιβασμών, ικανών να θέσουν σε κίνδυνο την ίδια την επιτυχία του.\nΤα καυτά ερωτήματα αφορούν τα εξής:\n* Ποιο θα είναι το μέγεθος του προγράμματος και κατά πόσον θα είναι αρκετό για να πετύχει το στόχο του. Πληροφορίες το τοποθετούν από 500 – 600 δισ. έως και 1 τρισ. ευρώ.\n* Ποιος θα αναλάβει το ρίσκο από τις αγορές κρατικών ομολόγων. Η Γερμανία πιέζει προς την κατεύθυνση η κάθε Εθνική Κεντρική Τράπεζα να έχει την ευθύνη για τυχόν ζημία, εξέλιξη που πρακτικά αποτελεί ένα βήμα πίσω προς την προσπάθεια αμοιβαιοποίησης χρέους και κατά πολλούς αναλυτές ναρκοθετεί το πρόγραμμα ήδη από την αρχή.\nΟι εξελίξεις τρέχουν υπό τις ασφυκτικές πιέσεις της Γερμανίας με την Αγκελα Μέρκελ να καλεί την ΕΚΤ να μην προχωρήσει σε κινήσεις που «θα κόψουν την 'όρεξη' των χωρών για μεταρρυθμίσεις»\nΟι πληροφορίες που διέρρευσαν χθες στον διεθνή τύπο αναφέρουν ότι η πρόταση του Εκτελεστικού Συμβουλίου της Ευρωπαϊκής Κεντρικής Τράπεζας προβλέπει αγορές κρατικών ομολόγων 50 δισ. ευρώ το μήνα για ένα ή δύο χρόνια. Μάλιστα η εκτίμηση είναι ότι το πρόγραμμα θα ξεκινήσει το Μάρτιο και θα ολοκληρωθεί κάποια στιγμή στα τέλη του 2016.\nΥπενθυμίζεται ότι την Παρασκευή το γερμανικό περιοδικό Spiegel μετέδωσε πως η ΕΚΤ θα αναθέσει στις εθνικές κεντρικές τράπεζες να αγοράσουν τα ομόλογα των χωρών τους, με ανώτατο όριο το 20% με 25% του ποσού που κυκλοφορεί στη δευτερογενή αγορά.\nΟι αποφάσεις της ΕΚΤ ειδικά στο ενδεχόμενο να μην περιληφθούν τα ελληνικά ομόλογα στο πρόγραμμα αναμένεται να είναι ένα από τα κορυφαία θέματα αντιπαράθεσης Ν.Δ. - ΣΥΡΙΖΑ στην τελική ευθεία για τις εκλογές.\nΗδη απέναντι σε αυτόν τον κίνδυνο ανταλλάχτηκαν πυρά μεταξύ Μαξίμου και Κουμουνδούρου για το ποιος θα έχει την ευθύνη.\nΌπως είναι γνωστό η ΕΚΤ περιλαμβάνει στις αγορές ομόλογα «υψηλής ποιότητας» που κατατάσσονται στην επενδυτική βαθμίδα. Τα ελληνικά ομόλογα ανήκουν ακόμα στην κατηγορία «junk» (σκουπίδια) και γίνονται σήμερα αποδεκτά επειδή η Ελλάδα είναι σε πρόγραμμα προσαρμογής.\nΕκτιμάται ότι ανάλογος όρος μπορεί να υπάρξει και στο πρόγραμμα QE αλλά το μεγάλο ζήτημα είναι, δεδομένων των πολιτικών εξελίξεων, τι θα συμβεί μετά τις 28 Φεβρουαρίου και αν θα υπάρξει συμφωνία ή επέκταση του προγράμματος που θα καλύπτει τις απαιτήσεις της ΕΚΤ.\nΔεδομένης της συγκυρίας, στην Αθήνα εκφράζονται φόβοι για τον κίνδυνο «εξαίρεσης» της Ελλάδας, ενώ ορισμένοι υποστηρίζουν ότι είναι πιθανό να τεθούν ορισμένοι όροι με τρόπο που δεν θα επιτρέπει την αγορά ελληνικών ομολόγων, τουλάχιστον στην αρχή του προγράμματος.\nΌπως είπε και ο Γκίκας Χαρδούβελης πρόσφατα, η Ελλάδα είναι ο «ιδανικός προορισμός» για το QE, δεδομένων του αποπληθωρισμού και των υψηλών επιτοκίων.\nΣε κάθε περίπτωση πάντως, στο σενάριο όπου η χώρα μετέχει στο πρόγραμμα τα ποσά που θα μπορέσουν να αγοραστούν είναι περιορισμένα. Αφενός λόγω του μικρού ποσοστού που έχει η Αθήνα στο μετοχικό κεφάλαιο της ΤτΕ ΕΛΛ +0,41% (2,9%) γεγονός που αποτελεί κριτήριο για το μέγεθος των αγορών και αφετέρου γιατί μεγάλο μέρος του ελληνικού χρέους βρίσκεται στα χέρια του «επίσημου τομέα» (κράτη, ΔΝΤ, ESM).\nΟι συμβολισμοί ωστόσο είναι σημαντικοί...\nΘέμα: Απ: το πρόγραμμα ποσοτικής χαλάρωσης "QE" Πεμ 22 Ιαν 2015 - 17:23\nΤην έναρξη του προγράμματος Ποσοτικής Χαλάρωσης ανακοίνωσε η Ευρωπαϊκή Κεντρική Τράπεζα.\nΤο πρόγραμμα θα ξεκινήσει από το Μάρτιο του 2015 και θα ισχύσει μέχρι τα τέλη Σεπτεμβρίου του 2016 και θα έχει συνολικό ύψος 60 δισ. ευρώ ανά μήνα.\nΤο ύψος των αγορών θα είναι ανάλογο της συμμετοχής της κάθε χώρας στον ισολογισμό της Ευρωπαϊκής Κεντρικής Τράπεζας, θα αφορά τίτλους που βρίσκονται επενδυτική βαθμίδα (investment grade), ενώ θα υπάρξουν επιπλέον κριτήρια για χώρες που βρίσκονται σε πρόγραμμα, όπως η Ελλάδα.\nΕιδικά για χώρες υπό αξιολόγηση, το πρόγραμμα προβλέπει ότι οι αγορές θα «παγώνουν» κατά τη διάρκεια της αξιολόγησης και θα ξεκινούν μόνο αν αυτή είναι επιτυχημένη.\nΕπιπλέον, με δεδομένο ότι θα πρέπει να λήξουν τα ελληνικά ομόλογα που έχει ήδη στην κατοχή της η ΕΚΤ, το νωρίτερο που μπορούν να πραγματοποιηθούν οι αγορές είναι ο Ιούλιος


Διόδια: Αλλάζει ο τρόπος πληρωμής – Θα περνάς τη μπάρα χωρίς να ψάχνεις… ψιλά!\nΣύμφωνα με την εφημερίδα «Δημοκρατία» το νέο σύστημα διοδίων θα βασίζεται στην ηλεκτρονική χρέωση η οποία θα προκύπτει από την χρήση δορυφόρων. Πιο αναλυτικά, ανεξάρτητα από το αν το οδικό δίκτυο είναι ιδιωτικής ή δημόσιας εκμετάλλευσης, οι οδηγοί θα πληρώνουν τα διόδια ηλεκτρονικά ανάλογα με τη διανυθείσα απόσταση. Στην Αττική Οδό, το Ρίο – Αντίρριο αλλά και ζεύξη Πρέβεζας – Ακτίου, ωστόσο, μπορεί η χρέωση να είναι και πάλι ηλεκτρονική αλλά θα ακολουθηθεί διαφορετική μέθοδος.\nΣύμφωνα με τον νέο τρόπο χρέωσης, τα επαγγελματικής χρήσεως οχήματα θα έχουν εγκατεστημένη μια εποχούμενη συσκευή (On Board Unit OBU) που θα επιτρέπει την παρακολούθηση και την καταγραφή της θέσης και της πορείας τους με τη βοήθεια δορυφόρων. Τα ιδιωτικής χρήσεως οχήματα θα αναγνωρίζονται αυτόματα με κάμερες κυκλοφορίας από τις πινακίδες κυκλοφορίας τους κατά την είσοδο και έξοδό τους από το οδικό δίκτυο επί του οποίου επιβάλλονται τέλη.\nΜε αφορμή την προσωρινή ανακήρυξη αναδόχου ο υπουργός Υποδομών και Μεταφορών Χρήστος Σπίρτζης, έκανε την ακόλουθη δήλωση: «Άλλη μία σημαντική πρωτοβουλία της Κυβέρνησής μας βρίσκεται στην τελική φάση για την έναρξη υλοποίησής της. Για να φτάσουμε σήμερα στην ανακήρυξη προσωρινού αναδόχου υπήρξε συστηματική και μεθοδική δουλειά 2,5 χρόνων από την Υπηρεσία Οδικών Τελών του Υπουργείου, η οποία συστήθηκε από την παρούσα Κυβέρνηση, συνεργασία με τα αρμόδια όργανα της ΕΕ αλλά και με το σύνολο των παραχωρήσεων της Χώρας.\nΗ ολοκλήρωση του έργου αυτού θα σημάνει και το τέλος των υφιστάμενων χρεώσεων διοδίων σε πολίτες και επιχειρήσεις και την έναρξη της αναλογικής χρέωσης που θα προκύπτει από τη χρήση που θα κάνει ο κάθε ένας στο Οδικό Δίκτυο. Μία ακόμη δέσμευσή μας υλοποιείται προς όφελος των πολιτών και της υγιούς επιχειρηματικότητας.\nΤέλος, με το νέο σύστημα θα υπάρξει συνολικός έλεγχος της πορείας των παραχωρήσεων και κανένας δε θα μπορεί να αυθαιρετεί». Ωστόσο, οι εταιρείες που διαχειρίζονται τους οδικούς άξονες επισημαίνουν πως για να ολοκληρωθεί αυτό το σύστημα χρειάζονται πολλές και χρονοβόρες διαδικασίες ενώ ενδέχεται να δημιουργήσει και προβλήματα στην εισπραξιμότητα. Για το τελευταίο ζήτημα, δε, αναφέρουν πως δεν είναι γνωστό ούτε το ποιος θα εισπράττει τα διόδια ούτε το τι θα γίνεται με όσους δεν πληρώνουν.\nTGBNEWS: Διόδια: Αλλάζει ο τρόπος πληρωμής – Θα περνάς τη μπάρα χωρίς να ψάχνεις… ψιλά!


Δακρυγόνα, τραυματίες και συλλήψεις στο λαϊκό προσκύνημα για τον Μαραντόνα, το οποίο παρατάθηκε κατά τρεις ώρες! (pics & vid) | newsall.gr\nΑρχική ΑΘΛΗΤΙΚΑ gazzetta.gr Δακρυγόνα, τραυματίες και συλλήψεις στο λαϊκό προσκύνημα για τον Μαραντόνα, το οποίο...\nΔακρυγόνα, τραυματίες και συλλήψεις στο λαϊκό προσκύνημα για τον Μαραντόνα, το οποίο παρατάθηκε κατά τρεις ώρες! (pics & vid)\nΠροηγούμενο άρθροΤΣΣΚΑ – Ρεάλ 74-73: Ο εκπληκτικός Τζέιμς… εκτέλεσε τη Βασίλισσα! (vid)\nΕπόμενο άρθροΤα πρώτα ονόματα που ακούγονται για το Survivor: Πρόταση σε Τούνη και Στικούδη (vid)\nΗ Σαπεκοένσε επέστρεψε στη μεγάλη κατηγορία της Βραζιλίας! (vid)\nΠέδρο Κόντε: Η τρίτη ομάδα του στα Ηνωμένα Αραβικά Εμιράτα!\nΟ 54χρονος επιθετικός Καζουγιόσι Μιούρα ανανέωσε με την Yokohama FC (pic)\nΠρόεδρος ομάδας έταξε Playstation 5 ως πριμ στους παίκτες του (pic)


Αχαΐα: Το μήνυμα έξι γυναικών που ανήκουν σε ευπαθείς ομάδες - Pelop.gr\nΑχαΐα: Το μήνυμα έξι γυναικών που ανήκουν σε ευπαθείς ομάδες\nΟι «Λόγοι Υγείας» φιλοξενούν σήμερα τις εμπειρίες έξι συμπολιτισσών ασθενών που ανήκουν στις ευπαθείς ομάδες. Εξι γυναικών που ζουν έγκλειστες με όλα τα προβλεπόμενα μέτρα προστασίας, από την πρώτη στιγμή που ο κορονοϊός πέρασε το κατώφλι της χώρας μας.\nΟ αγώνας τους ιδιαίτερα δύσκολος και επίπονος. Εκτός από την ασθένειά τους έχουν την αγωνία της πλήρους απομόνωσής τους και της απομάκρυνσης κάθε ενδεχόμενης πηγής μετάδοσης της νόσου. Παρ' όλα αυτά όμως όχι μόνον δεν κατεβάζουν το κεφάλι, αλλά μας δείχνουν διαδρομές εξόδου από τα αδιέξοδα που προκαλούν τα συνεχή απαγορευτικά με τα οποία συγκρούεται η καθημερινότητά μας.\nΟι ίδιες έχουν υψηλό το ηθικό και η καθεμιά έχει βρει το δικό της καταφύγιο. Ολες μας μιλούν για μία ιδιαίτερα δύσκολη και πρωτόγνωρη κατάσταση από την οποία όμως αισιοδοξούν ότι η χώρα μας και όλοι μας θα βγούμε νικητές.\nΑλλωστε δεν είναι η πρώτη φορά που οι ίδιες δίνουν αυτόν τον αγώνα ζωής. Μέχρι σήμερα έχουν δοκιμαστεί σκληρά κι έχουν βγει νικήτριες.\nΗ δική μου καραντίνα ξεκίνησε νωρίτερα από την υποχρεωτική καραντίνα για όλους. Ως μέλος ευπαθούς ομάδας, έπρεπε να ακολουθήσω τις συμβουλές των γιατρών και να απομακρυνθώ πολύ νωρίς από τον συγχρωτισμό με κόσμο… από αυτόν τον συγχρωτισμό που τόσο αγαπώ και που πάντα με έκανε να νιώθω ότι επιτελώ το έργο του Συλλόγου μας με τον πιο αποτελεσματικό τρόπο.\nΟμως, ακόμα και απομονωμένη στο σπίτι, νιώθω τόσο κοντά με όλες τις γυναίκες που ζητούν στήριξη από το ΑΛΜΑ ΖΩΗΣ Πάτρας, με όλους τους ογκολογικούς ασθενείς και με όλο τον κόσμο, που ανακαλύπτει πόσο όμορφα πράγματα μπορούμε να κάνουμε από τη θαλπωρή του σπιτιού μας!\nΜΕΝΟΝΤΑΣ ΣΠΙΤΙ, λοιπόν:\nΕίχα την ευκαιρία να διευρύνω τις τεχνολογικές μου γνώσεις: Skype, messenger, βιντεοκλήσεις είναι μόνιμα σε πρώτη χρήση, για να μη χάνω την οπτική επαφή με αγαπημένα πρόσωπα και συνεργάτες,\nπαρακολούθησα μαγνητοσκοπημένες θεατρικές παραστάσεις και κλασικές ταινίες, άκουσα αγαπημένες μουσικές, που μου στέλνουν φίλες και φίλοι,\nδοκίμασα, αυτοσχέδια χτενίσματα, μιας και δε μπορώ να έχω την πολυτέλεια του κομμωτηρίου,\nπήρα το «βάπτισμα του πυρός» με τη δημιουργία selfie βίντεο για να απευθυνθώ στον κόσμο, μέσα από τα social media του Αλμα Ζωής Πάτρας. Και θα το ξανακάνω…\nέδωσα συνεντεύξεις σε ραδιοφωνικούς σταθμούς και έλαβα την αγάπη του κόσμου από όλη την Ελλάδα,\nγέλασα με τον εαυτό μου, γιατί από κεκτημένη ταχύτητα κάποιο πρωί μαζί με τα ρούχα μου, φόρεσα και το άρωμά μου.\nΣας προτρέπω, λοιπόν, όλες και όλους, να βρείτε ασχολίες που θα γεμίσουν την ψυχή σας, μέσα σε έναν χώρο που πάντοτε είναι το καταφύγιό μας. Και μην ξεχνάτε να φροντίζετε την υγιεινή σας και… να αρωματίζεστε!\nΔύναμη, αισιοδοξία, δημιουργικότητα.\nΜε αυτό το μήνυμα στέλνω σε όλους σας την αγάπη μου.\nΖητάω και εγώ τη δική σας συμπαράσταση για τις δύσκολες μέρες που μας έμελλε να περάσουμε.\nΣαν ασθενής βρίσκομαι στο σπίτι μου από τις 26 Φεβρουαρίου πειθαρχώντας στα μέτρα που πρέπει να υπακούσουμε όλοι.\nΗ ψυχολογία μου έγινε ασανσέρ.\nΜε τη σκέψη ότι δεν μπορώ να δω τα παιδιά μου και τα εγγόνια μου γονάτισα.\nΕκλαιγα συνέχεια, συνέχεια, συνέχεια.\nΞαφνικά σήκωσα το ανάστημά μου.\nΜε μάλωσα, με έστησα στον καθρέφτη και μίλησα στον εαυτό μου.\nΕσύ; με ρώτησα.\nΕεεεε όχι, φτάνει πια.\nΑκούγοντας και βλέποντας τι συμβαίνει σε όλο τον πλανήτη, βρήκα αυτό που πάντα με ηρεμούσε.\nΑνοιξα δειλά-δειλά το όμορφο ημερολόγιο που σας δείχνω και άφησα όλα μου τα συναισθήματα να γεμίσουν τις σελίδες του.\nΚαθημερινά μιλάω με άτομα του συλλόγου και μη.\nΕνημερώνουμε πάντα βάση της επιστημονικής μας ομάδας.\nΔίνουμε και παίρνουμε δύναμη μεταξύ μας.\nΥπακούμε με σοβαρότητα στα μέτρα.\nΔεν είναι ώρα για αντιπαραθέσεις.\nΑκολουθούμε τους κανόνες υγιεινής, και σκεφτόμαστε θετικά.\nΑρα, απολαμβάνουμε αυτά που έχουμε.\nΕύχομαι σε όλους σας δύναμη, και ό,τι αλλάξει στη ζωή μας να είναι για καλό.\nΟπως όλος ο πλανήτης έτσι και εμείς βιώνουμε μία κατάσταση δύσκολη στην οποία θέλοντας και μη θα πρέπει όλοι να συμβάλουμε για το κοινό καλό όλων μας που είναι η υγεία.\nΛαμβάνοντας τα μέτρα προστασίας τα οποία έχουν ληφθεί και με λίγη προσοχή παραπάνω πιστεύω πως είναι μία κατάσταση η οποία γρήγορα θα ανακάμψει.\nΕίναι υποχρέωση όλων μας να συμβάλουμε σε όλο αυτό τόσο για εμάς τους ίδιους όσο και για τις ευπαθείς ομάδες του πληθυσμού οι οποίες ανάλογα με την κατάσταση του καθενός ζουν πιο έντονα το φαινόμενο αυτό.\nΝαι, λαμβάνω τα μέτρα προστασίας σαν άτομο με αναπηρία όμως με φοβίζει το γεγονός ότι ο ένας δεν σέβεται τον άλλον αυτό το κάνει ακόμα χειρότερο. Υπάρχουν κατηγορίες ανθρώπων που χρειάζονται τακτικά να πηγαίνουν στο νοσοκομείο.\nΟσα μέτρα προστασίας και να λαμβάνω μιας και ανήκω σε αυτή την κατηγορία, ο φόβος πάντα θα υπάρχει. Τα συναισθήματα είναι πολλά -ανασφάλεια για το αν πληρούνται οι κανόνες όπως πρέπει, επίσης υπάρχει και το αίσθημα του φόβου όσον αφορά τις ελλείψεις αίματος. Σημαντικό στοιχείο για τη ζωή μου.\nΕγώ λαμβάνω τα μέτρα προστασίας τα οποία έχει θεσπίσει η πολιτεία ώστε να μην μεταφέρω τον ιό.\nΘερμή παράκληση προς όλους να συμμορφωθούν με τους κανόνες αν θέλουμε όλοι να γυρίσουμε στα σπίτια μας και να είμαστε πάλι μαζί.\nΗ χώρα μας αυτή την περίοδο δοκιμάζεται, και δίνει μάχη αφενός για τη μη εξάπλωση του κορονοϊού και αφετέρου να κρατήσει τα σύνορά μας απόρθητα. Ως ευπαθής ομάδα, δίνουμε τη δική μας μάχη, για να μπορέσουμε να μείνουμε υγιείς και να βγούμε αλώβητοι από όλη αυτή την κατάσταση. Ο διαβήτης θέλει πειθαρχία και σοβαρότητα για να είμαστε γλυκαιμικά ρυθμισμένοι .\nΑυτές τις μέρες λοιπόν πρέπει όλοι να προσπαθούμε να πειθαρχήσουμε και στους κανόνες που μας δίνονται για να μην νοσήσουμε. Προσωπικά μένω σπίτι, φροντίζοντας να είμαι γλυκαιμικά ρυθμισμένη, φροντίζω την οικογένειά μου και φυσικά, χρησιμοποιώντας όλες τις δυνατότητες που έχω, μπορώ μαζί με τους αρμόδιους να διεκδικούμε και να προστατεύουμε τα άτομα με διαβήτη. Η μόνη διαφορά με πριν είναι ότι δεν βγαίνω έξω.\nΕίναι μία ευκαιρία να είμαστε πολλές ώρες μαζί με τους αγαπημένους μας ανθρώπους και να ασχοληθούμε ίσως και πιο σχολαστικά με τον διαβήτη μας. Φόβος; Ανησυχία θα έλεγα περισσότερο για το πώς θα εξελιχτεί όλο αυτό και από την άλλη είμαι πεπεισμένη ότι ακολουθώντας πιστά τις οδηγίες, όλα θα πάνε καλά…\nΤα άτομα με σακχαρώδη διαβήτη άλλωστε καθημερινά δίνουμε τη δική μας μάχη για να είμαστε καλά. Αυτό που θα πρέπει όλοι να υιοθετήσουμε με βάση τους επιστήμονες, είναι ότι πρέπει να έχουμε καλή γλυκαιμική ρύθμιση, καθώς το ανοσοποιητικό μας σύστημα προσβάλλεται πιο εύκολα από λοιμώξεις όταν το σάκχαρό δεν είναι ρυθμισμένο.\nΟι επόμενες ημέρες θα είναι πραγματικά δύσκολες.\nΟλοι μας θα πρέπει να κοιτάμε κατάματα την αλήθεια που βρίσκεται μπροστά μας. Με υπομονή, σύνεση, αυτοκυριαρχία, λογική, πειθαρχία και υπακοή αλλά και με ευλάβεια συγχρόνως θα βγούμε όλοι νικητές. Εχουμε όλοι μας κοινωνικό χρέος να διασφαλίσουμε μια υγιή κοινωνία για όλους. Ας φερθούμε με συνέπεια με ωριμότητα και ας αξιοποιήσουμε τον χρόνο μας δημιουργικά μακριά από σενάρια τρόμου, μακριά από στενάχωρες σκέψεις και από μια ρουτίνα που θα μοιάζει ανυπόφορη και έτσι με σύνεση, ηρεμία και αγάπη και αυτή η αγάπη πρέπει να πρυτανέψει χθες, τώρα και για πάντα έτσι και μόνο έτσι θα βγούμε νικητές.\nΠροσωπικά απολαμβάνω το παιχνίδι με τις εγγονές μου Νικολέτα και Ανδριάνα. Στερούμαι την αγκαλιά τους αλλά μέσω του υπολογιστή επικοινωνώ μαζί τους, παίζουμε κι έτσι παίρνω δύναμη και κουράγιο.\nΕπίσης δημιουργώ, κατασκευάζω και αναμορφώνω παλαιά αντικείμενα. Παίρνω παλιά συρτάρια τα ξύνω, τα τρίβω και τα αναπαλαιώνω. Είχα ένα παλαιό εικονοστάσι το αναπαλαίωσα κι έγινε εξαιρετικό. Παίρνω διάφορες ιδέες από το ίντερνετ όπου μπορεί να βρει κανείς απίστευτα πράγματα. Για παράδειγμα, την παλιά απόχη του πατέρα μου, που είχα στο υπόγειο, την έφτιαξα ονειροπαγίδα. Επίσης μου αρέσει πολύ το πλέξιμο.\nΘέλει αγώνα η ζωή και να μην βάζουμε το κεφάλι κάτω. Ναι, θα βγούμε νικητές και όλα καλά θα πάνε.\n* Η Νίκη Καρακάση είναι υψηλού κινδύνου ασθενής, γιατί βρίσκεται σε βιολογικό παράγοντα μαζί με Αζαθιοπρίνη (ανοσοκατασταλτικό φάρμακο).\nΗ υποχρεωτική απομόνωση στο σπίτι καθώς και ο ολοκληρωτικός περιορισμός στις μετακινήσεις εκτός σπιτιού μού έδωσαν την ευκαιρία να ασχοληθώ με πολλά πράγματα που πριν δεν προλάβαινα να τα κάνω.\nΠαραμένω ψύχραιμη και προσπαθώ με ηρεμία να αντιμετωπίζω την καθημερινότητα χωρίς πανικό και υπερβολές.\nΟ χρόνος μου κυλά δημιουργικά και ευχάριστα ακούγοντας μουσική, διαβάζοντας βιβλία, τακτοποιώντας διάφορα στο σπίτι, μιλώντας με αγαπημένους ανθρώπους στο τηλέφωνο και με βιντεοκλήσεις, παρακολουθώντας ενδιαφέρουσες ταινίες και απολαμβάνοντας στο έπακρο τις στιγμές με την οικογένειά μου.\nΣαφώς με φοβίζει η άσχημη εξέλιξη αυτής της κρίσης που επηρεάζει άμεσα την υγεία και την οικονομία παγκοσμίως και ευελπιστώ σύντομα η ιατρική κοινότητα να κατορθώσει να αντιμετωπίσει με επιτυχία τον αόρατο εχθρό του κορονοϊού.\nΤα μέτρα προφύλαξης που ακολουθώ είναι αυτά που συστήνουν οι ειδικοί και θεωρώ ότι αυτό αποτελεί υπευθυνότητα και σεβασμό στον εαυτό μας και ευρύτερα στο κοινωνικό σύνολο.\nΜπορούμε όλοι μας να αντιμετωπίσουμε τη νέα κατάσταση ως μια ευκαιρία να αλλάξουμε τις συνήθειές μας, τον ρυθμό ζωής μας και το πιο σημαντικό να καλλιεργήσουμε συναισθήματα κοινωνικής αγάπης, ενότητας και αλληλεγγύης ανάμεσά μας.\n*Από την Έντυπη Έκδοση - Σήμερα με το ιατρικό ένθετο της εφημερίδας «ΠΕΛΟΠΟΝΝΗΣΟΣ» - «Λόγοι Υγείας»\n[χθες 14:15] Πάτρα: Στις κατασκηνώσεις της Πλαζ...\n[χθες 12:41] Η Πάτρα του Νίκου Βατόπουλου...\n[χθες 10:30] Πάτρα: Η Ακολουθία του Ακάθιστου...\n[χθες 08:10] Δυτική Ελλάδα: Οδηγός και...\n[χθες 13:59] Δυτική Αχαΐα:«Καίγονται» από νωρίς...\n[χθες 12:49] Η Πάτρα του Ξενοφώντα Παπαευθυμίου\n[χθες 15:40] Πάτρα: Θεία Λειτουργία,...\n[χθες 14:31] Πάτρα-Κορονοϊός: Ο ιός χτυπά τον...\nΥφεση 2,5% για κάθε μήνα «λουκέτου»\nΚαλάβρυτα: Το ψηφιακό προφίλ της πόλης\nΑιγιάλεια: Διπλή η πρώτη συνεδρίαση του δημοτικού...\nΠάτρα: Αδειάζουν οι έδρες στο Πανεπιστήμιο\nΑχαΐα: Τι απαντά η "Π" στη χθεσινή ανακοίνωση της Ε.Ι.Ν.Α.\nΠάτρα: Ληστεία τη νύχτα σε κατάστημα take away\nΑχαΐα: Καμία χαλάρωση τις επόμενες 15 ημέρες - Στόχος να...


Λευτέρης Πετρούνιας στο 3pointmagazine.gr: Σε δέκα χρόνια από τώρα θα είμαι δύο φορές Ολυμπιονίκης\nΕΛΕΚΡΗΤ Project : Στο σύμπαν του ηλεκτρονικού ήχου, της κρητικής μουσικής και της μνήμης\nΟι Κούρδοι ρίχνονται στη μάχη ακούγοντας Rage against the machine\nΑντίδραση Μαρκόπουλου – Πλεύρη στη Βουλή για το «είμαι κουκουλοφόρος» του Γραμμένου στην ΕΡΤ\nΠαρέμβαση για την κόρη Μιχαλολιάκου: Έξω οι φασίστες από το χώρο της υγείας\nΦυλακές Τρικάλων: Σε απεργία πείνας κρατούμενος για τις άθλιες συνθήκες διαβίωσης\nΑνήμερα των γενεθλίων του, ο Λευτέρης Πετρούνιας, αποκάλυψε στο 3pointmagazine.gr το μυστικό που τον εδραίωσε στην κορυφή της παγκόσμιας κατάταξης στους κρίκους για το 2012! Ο νεαρός παγκόσμιος πρωταθλητής μίλησε για τις θυσίες που χρειάζεται να κάνει κάποιος για να πρωταγωνιστεί σε τόσο υψηλό επίπεδο, για τις επιτυχίες που ξεχωρίζει από την μέχρι τώρα πορεία του, αλλά και για το πως περνάει τον λιγοστό ελεύθερο του χρόνο.\nΗ ενόργανη γυμναστική δεν είναι από τα πιο δημοφιλή αθλήματα στην Ελλάδα. Ποια ήταν η αφορμή που σε έκανε να ασχοληθείς με το συγκεκριμένο άθλημα;\nΕίναι αλήθεια ότι η ενόργανη γυμναστική στην Ελλάδα δεν είναι ιδιαίτερα δημοφιλής. Δεν συμβαίνει το ίδιο όμως και στις περισσότερες ανεπτυγμένες χώρες της Ευρώπης και του κόσμου, καθώς εκεί, κατατάσσεται στα κορυφαία αθλήματα, από όλες τις απόψεις. Ο λόγος για τον οποίο οι γονείς μου με έγραψαν στην ενόργανη, ήταν η υπερκινητικότητά μου ως παιδί. Για να διοχετεύω κάπου όλη αυτή την ενέργεια!\nΌσο μεγαλώνεις οι θυσίες είναι διαφορετικές. Θα βγω σπάνια με τους φίλους μου και σχεδόν πάντα θα είμαι ο πρώτος που θα γυρίσει σπίτι. Ο πρωταθλητισμός σε τέτοιο επίπεδο έχει αντίκτυπο μέχρι και στην ερωτική ζωή του κάθε αθλητή, ειδικά λίγο πριν και κατά τη διάρκεια των αγώνων. Είναι δύσκολο, αλλά όλα αυτά με βοηθούν να ωριμάσω ως άνθρωπος και να βελτιώνομαι συνεχώς ως αθλητής.\nΠιάνεις ποτέ τον εαυτό σου να “ζηλεύει” την ζωή που κάνουν οι συνομήλικοί σου ή είσαι ευγνώμων για το ταλέντο που σου χάρισε ο Θεός και στα 22 σου έχεις ταξιδέψει σχεδόν σε όλο τον κόσμο;\nΑν σου έλεγα ότι δεν ζηλεύω κάποιες φορές που η παρέα μου συνεχίζει την διασκέδαση της ενώ εγώ πρέπει να γυρίσω για να κοιμηθώ, θα σου έλεγα ψέματα. Παρ΄ όλα αυτά, δεν θα άλλαζα με τίποτα το γεγονός ότι μπορώ να σου απαντήσω μέσα σε κλάσματα του δευτερολέπτου, αν είναι ωραία, στην πρώτη χώρα που θα σου έρθει στο μυαλό. Και όλα αυτά σε ηλικία μόλις 22 ετών!\nΗ οικονομική κατάσταση στην χώρα μας είναι πολύ δύσκολη. Γνωρίζω ότι πολλοί αθλητές, ακόμα και Ολυμπιονίκες πληρώνουν από την τσέπη τους για να λάβουν μέρος στους αγώνες. Πώς έχουν τα πράγματα στην δική σου περίπτωση; Υπάρχει κάποια βοήθεια από το κράτος;\nΌσο για τα πριμ, άξιο αναφοράς είναι το γεγονός ότι χρωστάνε σε πολλούς αθλητές ποσά με πενταψήφιους, ακόμα και εξαψήφιους αριθμούς.\nΟι αθλητές της ενόργανης είστε αδικημένοι από τα Μ.Μ.Ε. καθώς η προβολή σας είναι πολύ μικρή σε σχέση με άλλα αθλήματα. Θέλω να ξεχωρίσεις κάποιες από τις επιτυχίες σου, για να μάθει ο κόσμος ποιος είναι ο (αθλητής) Λευτέρης Πετρούνιας.\nΦυσικά και είμαστε αδικημένοι. Όταν μετά από κάποια τεράστια επιτυχία μας, (ακόμα και με χρυσά μετάλλια σε παγκόσμιο πρωτάθλημα), οι ειδήσεις μας αφιερώνουν 20 δευτερόλεπτα και για τα γκολ της Β΄ Εθνικής ποδοσφαίρου πέντε λεπτά, δεν θα μπορούσαμε να μην νιώθουμε αδικημένοι.\nΠοιοι είναι οι μακροπρόθεσμοι στόχοι σου; Πώς θέλεις να δεις τον εαυτό σου σε 10 χρόνια από τώρα; Με δεδομένο ότι είσαι μόλις 22 χρονών και έχεις ακόμα πολύ μέλλον μπροστά σου.\nΤο μόνο σίγουρο είναι ότι τον περισσότερο καιρό έχεις “φορτωμένο” πρόγραμμα. Όταν όμως έχεις κάποιες ώρες ή και μέρες ελεύθερες, πώς περνάς τον χρόνο σου; Με δεδομένο ότι μεγάλωσες στην Νέα Σμύρνη, φαντάζομαι πως η Πλατεία θα είναι από τις πρώτες σου επιλογές.\nΕίμαι fan του καφέ και μερικές φορές απολαμβάνω και ένα ποτό με τους φίλους μου. Μ΄ αρέσει ο χορός, το φλερτ, οι ταινίες και κάποιες φορές ακόμα και οι στιγμές μοναξιάς και χαλάρωσης, μπροστά στη θάλασσα του Αγίου Κοσμά. Ειδικά όταν δεν έχει καλό καιρό και βρέχει. Με βοηθάει να ηρεμώ από την καθημερινή πίεση.\nΤο μόνο που θα μπορούσα να συμβουλέψω όσα παιδιά αγαπούν την ενόργανη γυμναστική, είναι να μην την σταματήσουν ποτέ, γιατί η ενόργανη σου προσφέρει ζωή! Μπορεί να είναι σκληρό άθλημα, αλλά αν προσπαθήσεις σκληρά, οι κόποι σου θα ανταμειφτούν και θα θυμάσαι με χαμόγελο τα χρόνια που δυσκολεύτηκες πολύ για να πραγματοποιήσεις τα όνειρά σου.\n* Ευχαριστούμε πολύ το neasmyrnilive.gr για την συνεργασία.\nενόργανη γυμναστικήΛευτέρης ΠετρούνιαςΟλυμπιακοί Αγώνες\nΣτο Μάλμε, αδέρφια\nTραγουδώντας κατά του AIDS\nΡιο ’16: Πώς είδαν οι φαβέλες την Τελετή Έναρξης\nΟι Ολυμπιακοί Αγώνες ήταν πάντα λίγο «γκέι»\nΠαφίλης σε ΝΔ: Σταματήστε να τα ρίχνετε όλα στην Νεολαία του ΣΥΡΙΖΑ, τρεις και ο κούκος είναι\nΦιάσκο της ΕΛ.ΑΣ: Ο συλληφθείς ως «πρωταγωνιστής» του ξυλοδαρμού του αστυνομικού έπαιζε…\nΛογοκριτής στην ΕΡΤ να μη γίνεις\nPatagonia Express, του Λουίς Σεπούλβεδα


Γιώργος Σαββίδης για Γιαννούλη! (Pic) | PAOKVoice\nΕπιβεβαιώθηκε απόλυτα από τον Γιώργο Σαββίδη, αφού σε απάντηση του, σε οπαδό των «ασπρόμαυρων» σημείωσε πως ο Γιαννούλης φεύγει για τον σύλλογο από τη Μεγάλη Βρετανία με τον ΠΑΟΚ να καρπώνεται 8.5 εκατομμύρια ευρώ, αλλά και 20% μεταπώληση.\nΆξιο αναφοράς είναι πως σε αυτό το συμφέρον deal για τον Δικέφαλο έπαιξε σημαντικό ρόλο ο τεχνικός διευθυντής των «ασπρόμαυρων», Όλαφ Ρέμπε, που χειρίστηκε την υπόθεση.\nΕπίσης ανέφερε ότι ο Δημήτρης Γιαννούλης ήθελε να κάνει το επόμενο βήμα στην καριέρα του, και ότι στην οικογένεια Σαββίδη άρεσε ο μεταγραφικός προορισμός του Έλληνα αριστερού μπακ.\nΔείτε την απάντηση του Σαββίδη: